title: Karo

text: Vuoden 2012 loppuun mennessä " Väestörekisterikeskuksen" mukaan Karo-nimen on Suomessa saanut 352 miestä, jotka ovat syntyneet vuosien 1940–2014 välillä. Karo-nimen suosion huippu sijoittuu vuosien 2000-2009 välille (noin 10 nimeä vuodessa). Väestörekisterikeskuksen nimipalvelun mukaan myös toistakymmentä naista on saanut Karo-nimen. Karo-nimen nimipäivää vietetään Karlin päivänä 28. tammikuuta.


title: Dundun

text: Dundun - Dun duns - Dununs tarkoittaa perinteisiä länsiafrikkalaisia bassorumpuja, joita kokoonpanossa yleensä on joko kaksi tai kolme. Rummut ovat sylinterinmuotoiset ja molempiin päihin on pingotettu nahasta tehty kalvo. Kolme rumpua suurimmasta pienimpään ovat nimiltään Dunumba, Sangban ja Kenkeni.


title: Dundun

text: Dundunilla luodaan rytminen ja melodinen pohja kokoonpanolle, johon tyypillisesti kuuluu djemberumpuja ja muita länsiafrikkalaisia rytmisoittimia.


title: Dundun

text: Jos jokaiselle rummulle on oma soittajansa, kukin rumpu sijoitetaan vaaka-asentoon telineeseen. Toisessa kädessä on metallinen puikko, jolla soitetaan rummun päällä olevaa kelloa nimeltään Kenken ja toisessa kädessä kapula, jolla soitetaan rumpua.


title: Dundun

text: Toinen vaihtoehto on sijoittaa dundunit pystyasentoon ja soittaa niitä länsimaisen rumpusetin tapaan kahdella kapulalla.


title: Samuel Cunard

text: Sir Samuel Cunard, Cunardin baronetti (21. marraskuuta 1787 Halifax, Nova Scotia — 28. huhtikuuta 1865 Kensington, Lontoo) oli kanadalaissyntyinen brittiläinen laivanvarustaja. Hän perusti ensimmäisen säännöllisen höyrylaivareitin Atlantin yli.


title: Samuel Cunard

text: Cunardin isä oli puuseppä ja puukauppias joka pakeni Amerikan vallankumousta ja asettui asumaan Halifaxiin. Samuel Cunard oli jo lapsena mainio liikemies, hän perusti menestyvän kaupan 17-vuotiaana. Myöhemmin hän liittyi isänsä liiketoimintaan, mutta laajensi tuotantoa muuan muassa hiileen, teräkseen, laivanvarustukseen ja valaanpyyntiin.


title: Samuel Cunard

text: Vuoden 1812 sodan aikana Cunard liittyi vapaaehtoisena armeijaan. Hän palveli 2. pataljoonassa ja Halifaxin rykmentissä, saaden kapteenin arvon.


title: Samuel Cunard

text: Cunard menestyi liikemaailmassa Halifaxissa. Hän matkusti Englantiin, josta käsin hänen laivanvarustamonsa aloitti kuljetustoiminnan Britannian ja Pohjois-Amerikan välillä.


title: Samuel Cunard

text: Hän perusti vuonna 1838 Cunard Line -laivayhtiön. Vuonna 1840 yhtiön ensimmäinen alus, Britannia, purjehti Liverpoolista Bostoniin. Matkustajia aluksella oli 64, mukaan lukien Cunard itse. Alus kuljetti myös rahtia. Cunard Line sai myöhemmin kilpailijoita kuten Canadian Northern Steamships Limitedin ja White Star Linen, yhtiön joka myöhemmin omisti RMS Titanicin.


title: Samuel Cunard

text: Cunard Line keskittyi myöhemmin ainoastaan matkustajaliikenteeseen.


title: Samuel Cunard

text: Varustamon lisäksi Cunard omisti yhtiöitä Kanadassa, muun muassa useita hiiliyrityksiä, jotka tuottivat koksia hänen laivoilleen. Cunard omisti runsaasti maata, muun muassa Prinssi Edwardin saarelta.


title: Samuel Cunard

text: Vuonna 1859 Britannian kuningatar Viktoria aateloi Cunardin baronetiksi.


title: Samuel Cunard

text: Cunard kuoli Kensingtonissa Lontoossa, ja hänet on haudattu Bromptonin hautausmaalle.


title: Samuel Cunard

text: Halifaxin merimuseossa on Cunardin ja hänen varustamonsa vaiheista kertova näyttely.


title: Thug Life Vol. 1

text: Thug Life: Volume 1 on ensimmäinen ja samalla myös viimeinen julkaisu Thug Life nimiseltä ryhmältä, jonka Tupac Shakur perusti. Albumi näki päivänvalonsa 26. syyskuuta 1994. Ryhmän muut jäsenet olivat Big Syke, Macadoshis, Mopreme Shakur (Tupacin velipuoli) ja The Rated R. Thug Life Vol. 1 albumilla piti alun perin olla noin parikymmentä kappaletta, mutta levy-yhtiö Interscopen mielestä kappaleet olivat joko liian rajuja, tai muuten vaan levy-yhtiön imagon kannalta julkaisukelvottomia. Niinpä alkuperäistä versiota jouduttiin muokkaamaan rajulla kädellä. Lopulta saatiin 10 kappaletta sisältänyt albumi ulos, mutta lähes olemattoman mainonnan takia, myyntiluvut jäivät pieniksi. Albumi myi Yhdysvalloissa lopulta vain kultaa vaikka suurempaakin menestykseen olisi ollut mahdollisuuksia. Albumin tunnetuimpia kappaleita ovat "Bury Me a G", "Pour Out a Little Liquor", "How Long Will They Mourn Me?" ja "Str8 Ballin". Vuonna 1996 Big Syke ja Shakur suunnittelivat toista albumia, Thug Life: Vol. 2 - Out On Bail, joka olisi julkaistu Makaveli Recordsin kautta, mutta syyskuussa 1996 tapahtuneen Shakurin murhan takia albumia ei koskaan saatu valmiiksi.


title: Thug Life Vol. 1

text:
Bury Me a G
Shit Don't Stop
Pour Out a Little Liquor
Stay True
Str8 Ballin'


title: Xu Shuzheng

text: Xu Shuzheng (1880 – 29. joulukuuta 1925) oli kiinalainen sotaherra Kiinan tasavallan ajalta. Hän oli sotaherra Duan Qiruin oikea käsi ja hän johti Mongolian takaisinvalloitusyritystä vuonna 1919. Hän menetti asemansa Duanin menetettyä valtansa vuonna 1920 ja joutui sotaherra Feng Yuxiangin salamurhan uhriksi vuonna 1925.


title: Per Wiberg

text: Per Wiberg (s. 8. kesäkuuta 1968) on ruotsalainen kosketinsoittaja. Hän on soittanut ruotsalaisessa progressiivisessa metalliyhtye Opethissa. Hän on myös jäsenenä Arch Enemystä tunnetun kitaristi Michael Amottin stoner rock -yhtyeessä Spiritual Beggars.


title: Per Wiberg

text: Wiberg liittyi Opethiin vuonna 2005, ja hän soittaa samana vuonna ilmestyneellä "Ghost Reveries" -albumilla. Ennen liittymistään hän oli soittanut yhtyeessä kiertueilla jo vuodesta 2003, muun muassa albumien "Damnation" ja "Deliverance" kiertueella. Kosketinsoiton lisäksi Wiberg lauloi Opethissa taustalaulua sen keikoilla. Wiberg erosi Opethista vuonna 2011.


title: Per Wiberg

text: Wiberg käyttää Korg Triton- ja Clavia Nord Electro 2 -koskettimia.


title: Per Wiberg

text: Wiberg soitti kosketinintron death metal -yhtye Arch Enemyn "Wages of Sin" -albumin introkappaleeseen ”Enemy Within” vuonna 2003. Lisäksi hän soitti pianoa progressiivisen rock -yhtyeen Anekdotenin albumilla "Vemod" vuonna 1993.


title: Per Wiberg

text: Opeth


title: Per Wiberg

text: Spiritual Beggars


title: Per Wiberg

text: Opethin kotisivut


title: Sisämeri

text: Sisämeri on sivumeri, joka on yhteydessä valtameriin vain kapean salmen tai salmien kautta. Sisämereksi voidaan määritellä myös suolainen järvi. Sisämeriä ovat esimerkiksi Itämeri ja Kaspianmeri.


title: Jouko Kukkonen

text: Jouko Kukkonen (8. elokuuta 1920 Suonenjoki – 10. maaliskuuta 1964 Piippola) oli suomalainen sanoittaja. Hän toimi toimittajana ja toimitussihteerinä Kainuun Sanomissa Kajaanissa. Sen jälkeen hän teki kartoittajan ja sähköasentajan töitä. Jouko Kukkonen kuoli keuhkosyöpään.


title: Jouko Kukkonen

text: Hänen kuuluisimpia sanoituksiaan ovat "Kesäinen muisto", "Pihapihlaja" ja "Yö pustalla" ja tekstejä syntyi runsaasti rintamalla mutta myös sodan loputtua. Hän käytti myös nimimerkkiä J. Kukkonen.


title: Martin Axenrot

text: Martin "Axe" Axenrot (s. 1979 Linköping, Ruotsi) on ruotsalainen rumpali. Hän soittanut vuodesta 2006 rumpuja ruotsalaisessa progressiivisessa metalliyhtye Opethissa. Hän liittyi yhtyeeseen pysyvästi sen entisen rumpalin Martin Lopezin erottua terveysongelmiensa takia vuoden 2006 toukokuussa. Axenrot oli toiminut Opethin keikkarumpalina jo muutamalla edellisellä kiertueella tuuraten Lopezia ennen varsinaista liittymistään vuoden 2006 toukokuussa.


title: Martin Axenrot

text: Axenrot toimii rumpalina myös ruotsalaisissa metalliyhtyeissä Bloodbath sekä Witchery. Bloodbathissa hän on soittanut vuodesta 2004 ja Witcheryssä vuodesta 2001.


title: Ben Daglish

text: Ben "Benn" Daglish (31. heinäkuuta 1966 Lontoo – 1. lokakuuta 2018) oli brittiläinen muusikko, säveltäjä ja tietokoneohjelmoija. Hänet tunnetaan parhaiten työstään pelimusiikin parissa 1980-luvulla Commodore 64, ZX Spectrum ja Amstrad CPC -alustojen peleihin. Sittemmin hän kirjoitti näytelmämusiikkia ja soitti muun muassa joissakin rock- ja folk-tyylisissä yhtyeissä.


title: Ben Daglish

text: Daglish pyrki musiikkia C64:lle laatiessaan välttämään filtterin käyttöä, jotta lopputulos kuulostaisi samalta kaikissa eri C64-malleissa.


title: Ben Daglish

text: Daglishin tunnetuimmat sävellykset ovat "Cobra", "Trap", "Deflektor" ja "Last Ninja" -peleihin.


title: Ben Daglish

text: Daglish kuoli maanantaina 1. lokakuuta 2018 uusiutuneeseen keuhkosyöpään.


title: Castel del Monte

text: Castel del Monte on 1200-luvulta peräisin oleva kahdeksankulmion muotoinen linna, joka sijaitsee Apuliassa, Kaakkois-Italiassa. Sen rakennutti vuosien 1240 ja 1250 välillä Pyhän saksalais-roomalaisen keisarikunnan keisari Fredrik II; linna ei koskaan varsinaisesti valmistunut, vaan varsinkin sisustustyöt jätettiin kesken. Linnassa ei ole vallihautaa eikä nostosiltaa, ja voi olla ettei sitä ajateltukaan käytettävän puolustuslinnoituksena. Fredrik käytti sitä metsästysretkiensä majapaikkana kuolemaansa asti vuoteen 1250. Sen jälkeen se on ollut vankila ja suojapaikka ruton aikana.


title: Castel del Monte

text: Castel del Monte on Unescon maailmanperintökohde.


title: Castel del Monte

text: Linnan kuva on italialaisen yhden sentin eurokolikon kääntöpuolella.


title: Somaattinen hermosto

text: Somaattinen hermosto eli tahdonalainen hermosto hermottaa poikkijuovaisia lihaksia, joiden supistumista voimme säädellä tahdonalaisesti. Somaattinen hermosto erottuu selvästi autonomisesta hermostosta ainoastaan ääreishermoston alueella. Keskushermostossa monet alueet puolestaan osallistuvat sekä somaattisiin ja autonomisiin toimintoihin, joten niitä ei voi selvästi erottaa toisistaan.


title: Matti Kulla

text: Matti Kulla (s. 10. syyskuuta 1945) on suomalainen koripallovaikuttaja. Hän toimi vuosina 1990–1991 Suomen Koripalloliiton puheenjohtajana.


title: Matti Kulla

text: Matti Kulla eli nuoruutensa Orivedellä, jossa lentopallo oli suosituin palloilulaji. Koripallon pariin hän innostui vasta Helsingissä vuonna 1980 ollessaan Töölön kisahallissa katsomassa elämänsä ensimmäistä koripallo-ottelua. Hänet valittiin Torpan Poikien johtokuntaan ja vuonna 1983 Suomen mestaruuden juuri voittaneen seuran puheenjohtajaksi. Vuonna 1986 ToPo voitti jälleen mestaruuden. Vuonna 1987 Kulla vaihtoi työnantajaa ja muutti Tampereelle. ToPon puheenjohtajana hän jatkoi kevääseen 1988 asti, mutta samanaikaisesti oli alkanut jäsenyys Suomen Koripalloliiton hallituksessa.


title: Matti Kulla

text: Koripalloliiton puheenjohtajaksi Kulla valittiin syksyllä 1989, jolloin hän työskenteli jo Kouvolassa lehtiyhtiön toimitusjohtajana. Puheenjohtajuuskausi kesti vain kaksi vuotta 1990–1991.


title: Matti Kulla

text: Kouvolan seudusta tuli Matti Kullan pysyvä kotitienoo. Oltuaan pari vuotta taustavaikuttajana hän alkoi toimia aktiivisesti Kouvojen organisaatiossa. Usean vuoden johtokuntatyöskentelyn jälkeen hänet valittiin seuran puheenjohtajaksi vuosiksi 2001–2005. Suomen mestaruuden Kouvot voitti viimeksi kaudella 2003–2004. Nykyisin Matti Kulla toimii Kouvojen hallituksen jäsenenä.


title: David Isberg

text: David Isberg (s. 23. helmikuuta 1975) on ruotsalainen muusikko, joka tunnetaan parhaiten progressiivisen death metal -yhtye Opethin perustajana.


title: David Isberg

text: Isberg perusti Opethin vuonna 1990 ja otti yhtyeeseen mukaan ystäviään, ruotsalaisesta Täbyn kunnassa, jossa he kaikki asuivat. Isberg oli Opethin jäsenenä vuoteen 1992 toimien yhtyeen laulajana. Isbergin johtama Opeth ei lähtenyt käyntiin parhaalla mahdollisella tavalla, sillä kun hän kutsui ystävänsä (ja yhtyeen nykyisen johtohahmon) Mikael Åkerfeldtin koesoittoon basistin paikkaa varten, muut bändin jäsenet eivät reagoineet asiaan hyvin, koska he olivat sitä mieltä, että yhtyeen silloin basisti oli jo tarpeeksi hyvä ja Isberg ei ollut kysynyt uuden basistin hankinnasta ollenkaan heidän mielipidettään. Protestina muut bändin jäsenet lähtivät pois yhtyeestä ja perustivat oman uuden bändiprojektin, "Crowleyn". Tämän jälkeen Mikael Åkerfeldt otti paikan Opethin toisena kitaristina.


title: David Isberg

text: Åkerfeldt ja Isberg kasasivat yhtyeen uudelleen, mutta Isberg jätti Opethin jo vuonna 1992 musikaalisten erimielisyyksien takia. Åkerfeldt otti hänen paikkansa yhtyeen laulajana, pitäen toisen kitaristin roolin myös itsellään.


title: Akon

text: Akon (oikealta nimeltään Aliaume Damala Badara Akon Thiam, s. 16. huhtikuuta 1973 Saint Louis, Missouri, Yhdysvallat) on senegalilais-yhdysvaltalainen hip hop- ja R&B-artisti sekä näyttelijä.


title: Akon

text: Akon syntyi St. Louisissa, Yhdysvalloissa, ja kasvoi muslimina Dakarissa Senegalissa. Akonin isä on jazztaiteilija Mor Thiam ja Akon on sekä englannin-, wolofin- että ranskankielinen. Seitsemän vuoden ikäisenä Akon perheineen palasi Yhdysvaltoihin, Jersey Cityyn New Jerseyn osavaltioon, jossa hän ensimmäistä kertaa löysi hip hop -musiikin. Hän ajautui kuitenkin rikollisuuteen ja joutui jopa vankilaan, jossa hän käytti aikaansa kehitellen ideoita musiikkiuralleen. Myöhemmin Akon ryhtyi kirjoittamaan ja levyttämään omia kappaleita kotistudiossaan ja kun levytykset päätyivät "SRC/Universal"-levy-yhtiölle, yhtiö päätti julkaista Akonin debyytti-albumin "Trouble" vuonna 2004. "Trouble"-albumi sisälsi muun muassa singlet "Locked Up" ja "Lonely", joista erityisesti jälkimmäinen nousi suosioon Euroopassa. "Lonely" on cover-versio Bobby Vintonin vuonna 1964 tekemästä kappaleesta "Mr. Lonely". Akon käytti kappaleen tekemisessä Bobby Vintonin alkuperäistä ääniraitaa nopeutettuna.


title: Akon

text: Joulukuussa 2005 Akonin manageri Robert Montanez ammuttiin erään riidan vuoksi. Akon perusti oman levy-yhtiön, Konvict Muzikin, ja julkaisi toisen albuminsa "Konvicted" 14. marraskuuta 2006. Elokuun lopulla vuonna 2006 hän julkaisi singlen "Smack That", jolla vieraili Eminem.


title: Akon

text: Akon suunnittelee elämästään myös elokuvaa. Laulaja vieraili myös CSI-sarjassa (6. kauden 20. jakso). Akon on myös tuottanut musiikkia Sonic the Hedgehog -videopeliin.


title: Akon

text:
Akon on ollut mukana Michael Jacksonin kappaleessa "Hold My Hand", joka julkaistiin postuumisti "Michael"-albumilla ja vieraili myös Jacksonin "Thriller 25"-albumilla kappaleella "Wanna Be Startin' Somethin' 2008".
Akon tekee parhaillaan uutta albumia nimeltä "Stadium".


title: Seututie 924

text: Seututie 924 "Ranuanväylä" tai "Ranuantie"on Lapin läänissä Simon ja Ranuan kunnissa kulkeva itä–länsisuuntainen seututie. Tie yhdistää kantatien 78 valtatiehen 4.


title: Seututie 924

text: Tie haarautuu valtatieltä 4 Simon keskustassa Simojoen etelärannalla ja seuraa joen etelärantaa Hamarin ja Karisuvannon kylien kautta Alaniemen kylään, jossa se risteää seututien 923 kanssa. Alaniemestä tie jatkuu Taininiemeen, jossa se risteää seututien 849 kanssa ja ylittää Simojoen. Taininiemestä tie jatkuu Hosion ja Rovastinahon kylien pohjoispuolitse Raiskioon, jossa tie ylittää Simojoen toistamiseen. Tie päättyy kantatien 78 liittymään Nuuppaan kylässä, 14 kilometriä Ranuan kirkonkylän pohjoispuolella.


title: Seututie 924

text:
Seututie 924 korjataan kesä-syksyn 2016 aikana välillä Patokoski-Alaniemi. Tietä levennetään 0,5 metriä kummaltakin puolelta, ojia ja rumpuja kunnostetaan ja näköesteitä poistetaan.
Tien on 76 kilometriä pitkä ja laadultaan vaihteleva. Nopeusrajoitus on 60–100 km/h. Tiellä on varalaskupaikka Tainiemen ja Nuuppaan välillä, noin 35 kilometriä Ranualta.


title: Donso ngoni

text: Donso ngoni on kuusikielinen länsiafrikkalainen soitin, jota kutsutaan myös metsästäjän harpuksi. Kaikukoppana toimii iso kalebassin kuori, jonka kantena on nahasta tehty kalvo.


title: Donso ngoni

text: Soittimessa ei ole otelautaa, joten soittaminen perustuu kuuden sävelen toistuviin rytmi- ja melodiakuvioihin. Mahdollinen viritys on esimerkiksi E - Fis/G - A - H - d - e.


title: Nuupas

text: Nuupas on kylä Ranuan kunnassa Lapin maakuntan eteläosassa. Kylä sijaitsee Nuupasjärven ja Nuupasjoen rannalla noin 14 kilometriä pohjoiseen Ranuan kirkonkylältä ja noin 12 kilometriä etelään Portimon kylältä, kantatien 78 ja seututien 924 risteyskohdassa. Kylä on kulttuurihistoriallisesti arvokas ympäristö.


title: Nuupas

text: Kylä on levittäytynyt pääasiassa järven rannoille sekä Ranua–Rovaniemi -maantien varsille. Kylä on pieni maa- ja porotalousyhteisö.


title: Rovastinaho

text: Rovastinaho on noin 250 asukkaan kylä Ranuan kunnassa Simojoen varrella. Kylä sijaitsee noin kahdenkymmenen kilometrin päässä Ranuan kirkonkylältä länteen. Lähimmät kylät ovat Hosio ja Raiskio.


title: Rovastinaho

text: Kylällä oli oma peruskoulu, Ruonan koulu, joka antoi opetusta 1.–6. luokkien oppilaille. Koulun oppilasmäärä lukuvuonna 2006–07 oli 28. Koulu oli yksi kunnan vanhimmista sivukouluista. Ruonan koulun koulupiiriin kuuluvat lisäksi Leppiahon sekä Raiskion kylät. Ruonan koulu lakkautettiin kevätlukukauden 2008 jälkeen. Kaikki koululaiset käyvät koulua Ranuan kirkonkylän ala- ja yläasteella.


title: Anders Nordin

text: Anders Nordin on ruotsalainen rumpali, joka tunnetaan parhaiten entisenä ruotsalaisen progressiivisen metalliyhtye Opethin rumpalina. Nordin oli yhtyeen ensimmäinen rumpali ja oli mukana yhtyeessä vuodesta 1990 vuoteen 1997.


title: Anders Nordin

text: Nordin liittyi Opethiin nykyisen laulaja/kitaristin ja ystävänsä Mikael Åkerfeldtin pyytämänä. Nordin oli soittanut ennen Opethia jo Åkerfeldtin perustamassa metalliyhtye Eruptionissa. Hän soittaa yhtyeen kahdella ensimmäisellä albumilla "Orchidilla" ja "Morningrisella". Nordin päätti kuitenkin lähteä yhtyeestä henkilökohtaisista syistä "Morningrisen" jälkeisen kiertueen jälkeen, väittäen muuttavansa Brasiliaan. Huhujen mukaan Nordin kuitenkin olisi liittynyt ruotsalaiseen Katatonia-metalliyhtyeeseen lähteäkseen heidän kanssaan kiertueelle, jonka hän kuitenkin viime hetkillä omalta osaltaan perui.


title: Anders Nordin

text: Opethin soundi muuttui jonkin verran Nordinin sekä basisti Johan DeFarfallan lähtiessä yhtyeestä lähes samaan aikaan. Heidän aikanaan Opethin kappaleiden jazzmaiset piirteet ja kohdat tulivat nykyistä selvemmin esille.


title: Raiskio

text: Raiskio tarkoittaa seuraavia:


title: Keijo Suila

text: Keijo Jaakko Kalervo Suila (s. 3. syyskuuta 1945 Laihia) on suomalainen vuorineuvos ja koulutukseltaan ekonomi Helsingin kauppakorkeakoulusta. Suila on Finnairin entinen pääjohtaja, Keskon hallituksen varapuheenjohtaja , Solidiumin hallituksen puheenjohtaja ja Nokian hallituksen jäsen. Hän on edelleen Suomen Messujen hallituksen puheenjohtaja.


title: Keijo Suila

text:
Suomen Messujen hallituksen puheenjohtaja vuodesta 2007 lähtien.
Solidium Oy:n hallituksen puheenjohtaja 2008-2011.


title: Keijo Suila

text: Suilan johdolla Finnair ryhtyi panostamaan voimakkaasti Aasian liikenteeseen. Tämä strategia johti myös historiallisesti mittavaan laivastouudistukseen. Finnairin uusiksi pitkänmatkan koneiksi valittiin eurooppalaisen lentokonevalmistajan Airbusin laajarunkoiset Airbus A340- ja Airbus A350 -mallit, jotka ovat tulossa liikenteeseen vuosina 2007–2008 ja 2014–2016.


title: Johan DeFarfalla

text: Johan DeFarfalla (s. 1971 Tukholma) on ruotsalainen basisti. Hän toimi progressiivisen metalliyhtye Opethin basistina vuosina 1991 ja 1994-1996.


title: Johan DeFarfalla

text: DeFarfalla liittyi Opethiin alun perin vielä sen hyvin alkuvaiheilla, kun David Isberg toimi yhtyeen laulajana. Hänen piti korvata yhtyeen entinen basisti Nick Döring. Hän kuitenkin toimi yhtyeen basistina vain yhden keikan, ja lopetti saman tien, jolloin hänen tilalleen yhtyeen basistiksi siirtyivät ensin Mattias Ander, ja sen jälkeen Stefan Guteklint, kumpikin kuitenkin hyvin lyhyeksi aikaa.


title: Johan DeFarfalla

text: DeFarfalla palkattiin yhtyeeseen takaisin, kun Candlelight Records lähestyi Opethia uuden albumin tekemisen aloittamisen merkeissä. DeFarfalla palkattiin aluksi vain sessiobasistiksi, mutta lopulta hänestä kehkeytyi yhtyeen vakiobasisti myös kiertueille. Hän soittaa yhtyeen kahdella ensimmäisellä albumilla, "Orchidilla" sekä "Morningrisella". Morningrisen jälkeisen kiertueen jälkeen Opethin keulahahmo Mikael Åkerfeldt kuitenkin erotti DeFarfallan vedoten siihen että hän ei ollut enää sopiva basisti yhtyeeseen.


title: Johan DeFarfalla

text: DeFarfallan lähdettyä yhtyeestä lähes samaan aikaan silloisen rumpalin Anders Nordinin kanssa Opethin soundi muuttui väkisinkin jonkin verran. DeFarfallan korvasi uruguaylaislähtöinen Martin Mendez, joka on yhä osa bändin kokoonpanoa.


title: Johan DeFarfalla

text: Nykyään DeFarfalla kuuluu Ruotsin kristillisdemokraatteihin ja on poliitikko. Hän on naimisissa ja hänellä on kaksi lasta.


title: Päiväpulkka

text:
Päiväpulkka (myös pulkka, pulikka, taksvärkkikapula) on kiilan muotoinen puukapula, jolla vahvistettiin ennen vanhaan se, että työntekijä oli tehnyt päivän työt, esimerkiksi osana taksvärkkiä.
Pulkan toinen puoli oli talon isännällä tai työnjohtajalla, ja vastakappale oli rengillä. Kun päivän työt oli tehty, asetettiin nämä puukapulat eli "pulkat" vastakkain, ja työnjohtaja veisti puukolla loven yhtä aikaa sekä omaansa että työntekijän puukapulaan. Näitä "pulkkia" jokainen renki vaali huolellisesti, ne säilytettiin visusti tallessa, että kuun lopussa tai urakkatyön päätyttyä jokainen sai oman päiväpalkkansa pulkkaan tehtyjen lovien mukaan.


title: Päiväpulkka

text: Sanonta "Päivä on pulkassa" juontuu tämän välineen käyttöön ja tarkoittaa töiden päättymistä kyseisen työpäivän osalta.


title: Peter Drucker

text: Peter Ferdinand Drucker (19. marraskuuta 1909 Wien – 11. marraskuuta 2005 Claremont, Kalifornia) oli syntyperältään itävaltalainen (vuodesta 1943 Yhdysvaltojen kansalainen) kirjailija-professori, joka oli erikoistunut hallintotieteisiin ja erityisesti johtamiseen.


title: Peter Drucker

text: Drucker syntyi wieniläiseen virkamiesperheeseen. Hänen isänsä, Adolph Bertram Drucker oli Habsburg-suvun palveluksessa ollut korkea virkamies. Hänen äitinsä oli nimeltään Caroline Bond Drucker.


title: Peter Drucker

text: Drucker avioitui vuonna 1937 Doris Schmitzin kanssa. He saivat myöhemmin yhden pojan ja kolme tytärtä.


title: Peter Drucker

text: Itävalta-Unkarin ensimmäisessä maailmansodassa kärsimän tappion jälkeen työllistymismahdollisuudet Druckerin syntymäkaupungissa olivat huonot. Tämän johdosta hän muutti Saksaan.


title: Peter Drucker

text: Saksassa Drucker teki töitä pankissa sekä toimittajana ja opiskeli Hampurin ja Frankfurtin yliopistoissa. Vuonna 1931 hän valmistui Frankfurtin yliopistosta filosofian tohtoriksi. Kaksi vuotta myöhemmin natsivaltion nousu pakotti Druckerin jälleen muuttamaan.


title: Peter Drucker

text: Drucker päätyi neljän Lontoon vuoden jälkeen lopulta vuonna 1937 Yhdysvaltoihin, jossa hänestä tuli toimittaja ja professori. Kirjailija George Orwellin mukaan Drucker oli yksi harvoista kirjailijoista, jotka aavistivat Saksan ja Neuvostoliiton Molotov–Ribbentrop-sopimuksen, joskin Druckerkin oli odottanut osapuolten täysimittaista liittoutumista. Vuonna 1943 hänestä tuli Yhdysvaltojen kansalainen.


title: Peter Drucker

text: Drucker toimi New Yorkin yliopiston hallintotieteiden professorina vuodet 1950–1971. Vuodesta 1971 kuolemaansa asti hän toimi Sosiaali- ja hallintotieteiden professorina Claremont Graduate Universityssä. Drucker lanseerasi tietotalouden (vuonna 1968) ja tietotyöläisen (vuonna 1959) käsitteet ja tulkitsi tietotyön merkitsevän aikaa, jolloin työntekijät – ei yhteiskunta tai suuromistajat – todella omistaisivat itse tärkeimmät tuotantovälineet.


title: Peter Drucker

text: Hänen kaksi ensimmäistä liikkeenjohdon kirjaansa, "The End of Economic Man" ja "The Future of Industrial Man" olivat kirjoja, joissa hän toi esille näkökulman, että yritykset olivat sosiaalisia yhteisöjä talouteen perustuvan perusluonteensa lisäksi. Viimeksi mainittu kirja herätti myös General Motorsin mielenkiinnon ja Druckerilta päädyttiinkin tilaamaan tutkimus yhtiön johdosta.


title: Peter Drucker

text:
Vuosina 1943–1945 GM:stä saamiensa kokemuksien pohjalta hän päätyi kirjoittamaan menestyskirjan, "The Concept of the Corporation"in, josta tuli merkkipaalu johtamisen alalla. Kirjan sisältö keskittyi pääasiassa vallan- ja toimintojen hajauttamiseen sekä delegointiin. Korkean profiilin työ kasvatti kiinnostusta sekä Druckerin konsultointeihin että hänen kirjoihinsa.
Myös kirjassa esitellylle GM:n tulosyksiköihin perustuvalle organisaatiomallille löytyi uusia innokkaita soveltajia.


title: Peter Drucker

text: Drucker seurasi alansa kehitystä teollisesta työstä yhä enemmän kohti tietotyötä ja keskittyi tutkimaan, miten johtamista tulisi kehittää vaatimuksiltaan ja luonteeltaan uudistuvissa organisaatioissa. Hänen esittämänsä ajatukset tuntuivat osuvan kohdalleen yhä paremmin mitä pidemmälle 1900-luvulla edettiin ja -yritykset saivat tuotantolinjansa sekä vahvaan vallan hierarkiaan pohjautuvat organisaationsa viritettyä.


title: Peter Drucker

text: Druckerin mielestä ura yleishyödyllisissä yhteisöissä toimisi tasapainottavana tekijänä entistä pirstaloituneemmalle työuralle, jossa työpaikat vaihtuvat entistä useammin. Toisaalta hän toi esille myös sen, että nykyaikana henkilö voi olettaa elävänsä pitempään kuin keskimääräinen organisaatio. Yleishyödyllisten yhteisöjen johtamisesta tuttujen motivointi- ja palkitsemiskeinojen hän arveli yleistyvän tietotyössä.


title: Peter Drucker

text: Drucker pettyi uransa loppuvaiheessa yrityselämän kankeuteen ja haluttomuuteen muuttua, kuten esimerkiksi General Motorsin tapauksessa, jossa johto ei noudattanut tilaustutkimuksensa suosituksia.


title: Peter Drucker

text: Pettymykseksi osoittautui myös yritysjohtajien ylisuuri palkkaus kaikkine erikoisetuineen, joista pahimpia oli kultainen kädenpuristus, jonka Drucker katsoi tekevän yritysvaltauksista johtajien kannalta riskitöntä liiketoimintaa. Pettymysten johdosta hänen elämänsä loppuvaiheet kuluivat suuressa määrin yleishyödyllisten organisaatioiden parissa. Hyödynsaajina olivat muun muassa Pelastusarmeija ja Punainen Risti.


title: Peter Drucker

text: Drucker kirjoitti seitsemällä eri vuosikymmenellä noin 40 kirjaa sekä lukuisia artikkeleita, muun muassa säännöllisesti Wall Street Journaliin ja Harvard Business Reviewiin. Hän toimi vielä 90 vuoden ikäisenäkin osa-aikaisena yritysten sekä yleishyödyllisten yhteisöjen konsulttina.


title: Peter Drucker

text: Lisäksi hän tuotti kirjojensa pohjalta kahdeksan opetuselokuvasarjaa ja kymmenen johtamisen ja liiketoimintastrategioiden verkkokurssia. Drucker ei ollut koskaan erityisen suosittu akateemisen yhteisön keskuudessa. Hänen töitään ja ideoitaan pidettiin liian vähäiseen tutkimukseen perustuvana ja pinnallisina. Tämän johdosta Druckerin tuotanto ei löytänyt kovinkaan usein tietään oppimateriaaleihin, eikä hänen virkaansa pidetty kaikkien kollegoiden mielestä oikeilla perusteilla ansaittuna.


title: Peter Drucker

text: Drucker julkaisi yhteensä noin 40 kirjaa seitsemällä eri vuosikymmenellä


title: Me Against the World

text: Me Against the World on 2Pacin kolmas soololevy, joka julkaistiin 27. helmikuuta 1995. Albumia nauhoitettiin samoihin aikoihin kun Shakuria ammuttiin marraskuussa 1994 ja kun hänellä oli meneillään oikeudenkäynti seksuaalisesta hyökkäyksestä nuorta fania vastaan. Shakurin istuessa vankilassa, "Me Against the World" debytoi suoraan sijalla 1 niin Billboard 200 listalla, kuin Top R&B/Hip Hop Albumit listalla. Tämä oli ensimmäinen kerta musiikin historiassa, kun samaan aikaan vankilassa istuvan artistin julkaisema albumi nousee suoraan ensimmäisellä viikollaan listojen ykköspaikalle. Albumi pysyi yhteensä 4 viikkoa peräkkäin listaykkösenä saavuttaen kaksinkertaista platinaa. Singlet "Dear Mama" ja "So Many Tears" nousivat hiteiksi.


title: Me Against the World

text:
"If I Die 2Nite"
"Me Against the World"
"So Many Tears"
"Temptations"
"Young Niggaz"
"Heavy in the Game"
"Lord Knows"
"Dear Mama
"Can U Get Away"
"Old School"
"Death Around The Corner"


title: Nopeudensäädin

text: Nopeudensäädin on laite, joka on tarkoitettu sähkömoottorin tehon ja pyörimissuunnan säätelyyn. Nopeudensäätimiä käytetään muun muassa radio-ohjatuissa pienoismalleissa.


title: Nopeudensäädin

text: Elektroninen nopeudensäädin () eli ESC kytkee moottorille menevän sähkövirran nopeasti päälle ja pois useita tuhansia kertoja sekunnissa. Katkomistaajuus on tyypillisesti 1–20 kHz. Moottorille menevän sähkötehon määrä riippuu päällä- ja poisoloaikojen suhteesta, joten nopeudensäädin käyttää pulssinleveysmodulaatiota (PWM). Toimintaperiaate on likimain sama kuin D-luokan vahvistimissa, paitsi että nopeudensäätimessä kytkentätaajuuden poissuodattamiseen ei välttämättä tarvita alipäästösuodinta. Radiotaajuisia häiriöitä suodattava kondensaattori on kuitenkin usein tarpeen.


title: Nopeudensäädin

text: Elektronisen nopeudensäätimen vaihtoehto on mekaaninen nopeudensäädin, joka säätelee moottorin tehoa vastuksien avulla. Käytännössä mekaaninen nopeudensäädin on usein potentiometri, jota käännetään servon avulla. Mekaanisen säätimen vastuksissa kuitenkin muodostuu tehohäviöitä, jotka heikentävät säätimen hyötysuhdetta ja hukkaavat osan laitteessa käytettävien akkujen energiasta lämpönä. Vastuksessa hukkaantuva teho voidaan laskea kaavalla formula_1. Elektronisessa nopeudensäätimessä hyötysuhde on parempi, koska kytkinkomponentin resistanssi on suurimman osan ajasta lähes nolla tai ääretön, jolloin virta kulkee esteettömästi tai ei ollenkaan.


title: Nopeudensäädin

text: Harjattomat moottorit vaativat monimutkaisempaa ohjauselektroniikkaa, sillä niissä ei ole mekaanista kommutaattoria, joka kääntäisi magneettikentän suunnan sopivaksi. Mekaanista nopeudensäädintä ei voi käyttää, sillä harjattomalle moottorille täytyy syöttää useimmiten kolmivaihevirtaa. Toimintaperiaate muistuttaa taajuusmuuttajan käyttöä oikosulkumoottorin ohjauksessa, paitsi pienoismallien moottorit ovat usein valmiiksi magnetoituja. Oikosulkumoottorissa pyörivä osa roottori tulee magneettiseksi vasta, kun staattorin magneettikenttä pyörii eri nopeudella kuin roottori.


title: ESC

text: ESC tarkoittaa seuraavia asioita:


title: Jakosuhdevektori

text: Matematiikassa jakosuhdevektori missä suhteessa annettu jana on jaettu kahteen osaan. Olkoon "a" ja "b" kaksi vektoria, jotka eivät ole yhdensuuntaisia ja jotka lähtevät samasta pisteetä "O". Olkoon "a":n päätepiste "A" ja "b":n päätepiste "B". Olkoon "p" ja "q" kaksi positiivista reaalilukua. Tällöin janan "AB" jakosuhdevektori, joka jakaa janan "AB" suhteessa "q"/"p", on jana "OC", missä "C" sijaitsee janalla "AB" siten, että "AC"/"CB"="q"/"p".


title: Antero Kivelä

text: Antero Simo Tapani Kivelä (s. 26. joulukuuta 1955 Pori) on suomalainen entinen jääkiekkomaalivahti, joka edusti pääsarjatasolla koko uransa Porin Ässiä. A-maajoukkueessa hän pelasi yhteensä 58 ottelua. Kivelä on toiminut myös Luvian Kiekon ringettejoukkueen päävalmentajana sekä naisten jalkapalloseuran NiceFutiksen puheenjohtajana.


title: Antero Kivelä

text: Kivelä edusti Suomea vuosien 1978 ja 1979 MM-kilpailuissa sekä Lake Placidin talviolympialaisissa 1980. SM-kultaa hän voitti vuonna 1978 Ässien joukkueessa. Samana vuonna Kivelä palkittiin myös Urpo Ylönen -palkinnolla SM-liigan parhaana maalivahtina.


title: Antero Kivelä

text: Hän pelasi Ässien ykkösmaalivahtina vuosina 1974–1983, jonka jälkeen Kivelä menetti paikkansa Kari Takolle. Hänen lähdettyään Pohjois-Amerikkaan, nousi Kivelä jälleen joukkueen ykkösmaalivahdiksi. Ässien lisäksi hän pelasi kaudella 1984–1985 kuusi ottelua Joensuun Kiekko-Poikien I-divisioonajoukkueessa. Peliuransa jälkeen Kivelä valmensi vuosina 1992–1994 Kalajoen Junkkareita I-divisioonassa. Pelaajapulan vuoksi hän myös pelasi yhden ottelun hyökkääjäna.


title: Antero Kivelä

text: Valmennettuaan jääkiekon juniorijoukkueita, Kivelä ryhtyi syksyllä 1999 Kaukalopalloliigassa pelanneen Porin Kärppien päävalmentajaksi. Vuonna 2002 hän alkoi valmentamaan Luvian Kiekon joukkuetta Ringeten SM-sarjassa.


title: Antero Kivelä

text: Kivelä työskentelee Porin kaupungilla työsuojeluvaltuutettuna. Hän on myös Porin kaupunginvaltuuston jäsen Vasemmistoliiton edustajana. Vuonna 1993 ilmestyi Lauri Järvisen kirjoittama Kivelän elämäkerta "Antero Kivelä – Ässäjunkkari".


title: Kino Kangassalo

text: Kino Kangassalo oli alun perin YleQ:n elokuvaohjelma, jota kuultiin kanavalla huhtikuusta 2004 syyskuuhun 2006. Sitä toimittivat Olli Kangassalo ja Mika Niva.


title: Kino Kangassalo

text: Kangassalon toimittama samanniminen elokuva-arvosteluohjelma jatkui Radio Suomessa ja YleX:ssä vuoden 2006 loppuun asti. Ohjelma esitteli kaikki viikon ensi-illat Kangassalon arvostelemana.


title: Jonas Hellborg

text: Jonas Hellborg (7. kesäkuuta 1958) on ruotsalainen basisti. Hän on soittanut muun muassa seuraavien muusikkojen kanssa: John McLaughlin, Bill Laswell, Shawn Lane, Jens Johansson ja Buckethead.


title: Jonas Hellborg

text: Hellborg aloitti musiikkiuransa studiomuusikkona 1976. Montreux’n jazzfestivaaleilla Sveitsissä 1980 hän saavutti kuuluisuutta. Vuonna 1981 hän muutti New Yorkiin, perusti oman levy-yhtiön, "Day Eight Music"in, joka on nykyään "Bardo Records". Hänen varhainen levytyksensä, "Elegant Punk", osoitti hänen virtuoosimaiset kykynsä. Levyn yksi puoli sisälsi soolobassonsoittoa ja toinen puoli nauhatonta bassoa ja nauhallista bassoa yhdessä. Nauhallisella bassolla hän soitti sointuja ja sooloja nauhattomalla bassolla soitettujen melodioiden päälle. Myöhemmät albumit, kuten "Axis", olivat enemmän rockpainotteisia. Niissä hän toi esiin varhaiset vaikutteensa: Led Zeppelin, Black Sabbath, Jimi Hendrix, Cream ja Johann Sebastian Bach.


title: Jonas Hellborg

text: Hellborgin kaksikaulainen nauhaton ja nauhallinen Wal-merkkinen basso antaa hänelle monipuoliset musiikilliset mahdollisuudet. Hän on soittanut Mahavishnu Orchestrassa ja myöhemmin akustisesti John McLaughlinin kanssa. Hän äänitti akustisella bassolla muutamia CD-levyjä, joissa oli sekä espanjalaisia että intialaisia vaikutteita. Vuonna 1990 hän äänitti kokeellisen "Jonas Hellborg Group" -levyn, missä hän itse soittaa kaksikaulaista Wal-bassoaan, Anders Nord 4, 5 ja 10-kielisiä bassokitaroita ja Jamie Salazar digitaalisia MIDI-rumpuja.


title: Jonas Hellborg

text: Vuodesta 1995 tuli musiikillisesti Hellborgin tuotteliain vuosi. Hän soitti 'Memphis Monster'in, eli kitaristi Shawn Lanen, kanssa ja perusti kokeellisen fuusiojazz-yhtyeen. Alkuvuosina heillä oli mukanaan rumpali Jeff Sipe ja myöhemmin mukaan liittyi intialaiset muusikot V. Selvaganesh ja Umamahesh. Näin he muodostivat omalaatuisen itä–länsi -fuusion, kenties paljolti John McLaughlinin Shakti-yhtyeeltä vaikutteita saaneen kokoonpanon. He julkaisivat useita täysin improvisoituja livelevyjä ("Temporal Analogues of Paradise") ja joitakin studioalbumeja ("Good People in Time of Evil", "Icon"). Tämä kokoonpano julkaisi myös live-DVD:n, "Paris"in. Yhtye lopetti, kun Shawn Lane ei enää halunnut jatkaa.


title: Jonas Hellborg

text: Myöhemmin Hellborg työskenteli mystisen Bucketheadin kanssa ja julkaisi albumin "Octave Of Holy Innocents". Vuonna 2005 hän perusti Jonas Hellborg Trion ruotsalaisen kitaristi Mattias Eklundhin ja rumpali Niclas Campagnolin kanssa. Kokoonpanon ensiesiintminen oli Mumbaissa. Sitä seurasi kiertue Intiassa.


title: Jonas Hellborg

text: Vaikkei Hellborg koskaan ole noussut suureen kaupalliseen menestykseen, hän on silti yksi fuusion taitavimmista soittajista ja on arvostettu maailmanlaajuisesti musiikkipiireissä.


title: Pitkän Jussin majatalo

text: Pitkän Jussin majatalo (Fawlty Towers) on englantilainen BBC:lle tehty brittikomedia, josta ilmestyi 6 jaksoa vuonna 1975 ja toiset 6 vuonna 1979. Lyhyydestään huolimatta sarja on yhä yksi suosituimpia lajityypissään. Vuonna 2000 British Film Instituten kyselyssä ammattilaiset valitsivat sarjan kaikkien aikojen parhaaksi brittiläiseksi TV-ohjelmaksi.


title: Pitkän Jussin majatalo

text: Sarja sijoittuu kuvitteelliseen John Cleesen esittämän kummallisen Basil Fawltyn johtamaan "Fawlty Towers" -hotelliin Torquayn lomailukaupungissa Englannin lounaisrannikolla. Cleese käsikirjoitti sarjan yhdessä silloisen vaimonsa Connie Boothin kanssa. Myös Boothilla oli sarjassa rooli tarjoilija Pollyna.


title: Pitkän Jussin majatalo

text: Sarjan ensimmäisen tuotantokauden (1975) tuotti ja ohjasi John Howard Davies ja toisen (1979) tuotti Douglas Argent ja ohjasi Bob Spiers.


title: Pitkän Jussin majatalo

text: Sarja on julkaistu VHS- ja DVD-tallenteina.Jokaisessa jaksossa nähdään myös satunnaisissa kohtauksissa Ballard Berkeleyn esittämä majuri Gowen, vanha, hidasälyinen ja höperö herrasmies joka tuntuu aina pitävän Basilin puolia, mutta saattaa joskus tietämättään lisätä omat mausteensa katastrofeihin. Hän on pisimpään hotellissa majaillut asukas. Jaksojen ensimmäinen kohtaus, jossa hänet nähdään, sisältää lähes aina saman kaavan; majuri tiedustelee Basililta, onko hänet tilaamansa sanomalehti jo tullut, ja vastaus on yleensä ei.


title: Pitkän Jussin majatalo

text: Toisella kaudella vakiohenkilöiden joukkoon tuli mukaan kokki Terry jota esitti Brian Hall. Ensimmäisellä kaudella kokkia näytettiin vain yhdessä jaksossa ja hän oli tuolloin kreikkalainen Kurt.


title: Pitkän Jussin majatalo

text: 1. Hienostelua ("A Touch Of Class")


title: Pitkän Jussin majatalo

text: 2. Remonttimiehet ("The Builders")


title: Pitkän Jussin majatalo

text: 3. Hääjuhlat ("The Wedding Party")


title: Pitkän Jussin majatalo

text: 4. Hotellitarkastaja ("The Hotel Inspectors")


title: Pitkän Jussin majatalo

text: 5. Gourmet-ilta ("Gourmet Night")


title: Pitkän Jussin majatalo

text: 6. Saksalaiset ("The Germans")


title: Pitkän Jussin majatalo

text: 7. Kommunikaatio-ongelmia ("Communication Problems")


title: Pitkän Jussin majatalo

text: 8. Psykiatri ("The Psychiarist")


title: Pitkän Jussin majatalo

text: 9. Waldorfin salaatti ("Waldorf Salad")


title: Pitkän Jussin majatalo

text: 10. Savusilli ja ruumis ("The Kipper And The Corpse")


title: Pitkän Jussin majatalo

text: 11. Hääpäivä ("The Anniversary")


title: Pitkän Jussin majatalo

text: 12. Basil-rotta ("Basil The Rat")


title: Tracy Lipp

text:
Tracy Lipp (oikealta nimeltään William Tracy) on suomalainen laulaja-lauluntekijä. Hän on syntyisin Yhdysvalloista. Lipp on tehnyt yhteistyötä muun muassa Tiktakin, Gimmelin, Janina Fryn (o.s. "Frostell"), Laura Voutilaisen, Lordin ja Technicolourin kanssa. Tracy Lipp on levyttänyt myös itse laulamiaan kappaleita.
Lisäksi Tracy Lippin kappaleesta "Into the light" on tehty käännöskappale, jonka on levyttänyt Ilkka Jääskeläinen debyyttialbumillaan Vuosisadan rakkaustarina.


title: Olkikoirat

text: Olkikoirat ("Straw Dogs") on Sam Peckinpahin elokuva vuodelta 1971. Se käsittelee sulkeutuneessa maalaisyhteisössä piilevää väkivaltaa, muukalaisvihaa ja lopulta tarvetta ja oikeutta puolustautua jouduttaessa hyökkäyksen kohteeksi. Elokuvan nimi on peräisin kiinalaisesta Tao Te Chingin tekstistä. Ohjaus on peckinpahlaisittain tyyliteltyä ja väkivallan kohoaminen lopun huippua kohti tehokasta. Elokuvan mukaan meillä kaikilla on katkeamispisteemme ja sisällämme asuu tappaja, kunhan vain oikeat olosuhteet tulevat vastaan. Elokuvasta on myös uusintaversio Olkikoirat (2011), joka ei kuitenkaan menestynyt taloudellisesti.


title: Olkikoirat

text: Dustin Hoffman esittää matemaatikko David Sumneria, joka muuttaa nuoren vaimonsa Amyn (Susan George) kanssa Yhdysvalloista Englannin maaseudulle rauhallisempaan työympäristöön sekä pakoon Amerikassa kohtaamaansa väkivaltaa. Elokuvan alun maalaisidylli muuttuu kuitenkin pian kyräilyn, kiusanteon, vihan ja himon noidankattilaksi. "Olkikoiria", aikansa mittapuulla hyvin väkivaltaista elokuvaa, sensuroitiin useaan otteeseen. Muun muassa raakaa raiskauskohtausta lyhennettiin elokuvan uuden 'virallisen version' levitykseen.


title: Yes (albumi)

text: Yes on vuonna 1969 julkaistu brittiläisen Yes-yhtyeen debyyttialbumi. Vaikka moni musiikkikriitikko piti albumia vahvana alkutyönä, se ei ollut iso kaupallinen menestys, osittain yhtyeen ja tuottajien kokemattomuudesta johtuen. Albumi jäi myös Led Zeppelinin aikaisemmin samana vuonna julkaistun debyyttialbumin varjoon.


title: Yes (albumi)

text: Levyn kahdeksasta kappaleesta kaksi on covereita, joita yhtye käyttää osoittaakseen mieltymyksensä uudelleentyöstää muiden kappaleita: The Beatlesin ”Every Little Thing” ja The Byrdsin ”I See You”.


title: Yes (albumi)

text: Kappaleet ”Beyond and Before” sekä ”Sweetness” periytyivät "Yesin" välittömältä edeltäjältä Mabel Greer’s Toyshop -yhtyeeltä, jonka kokoonpanossa Clive Bailey oli mukana.


title: Yes (albumi)

text: Albumin sävellyksistä ”Looking Around” ja ”Survival” julkaistiin uudelleen 1974 yhtyeen "Yesterdays"-kokoelma-albumilla.


title: Yes (albumi)

text: ”Dear Father” julkaistiin ensimmäisen kerran viimeisteltynä seuraavan albumin promootiosingleksi irrotetun ”Sweet Dreams” -kappaleen B-puolena. ”Dear Father” oli "Yesterdays"-kokoelman ennen albumilla julkaisematon raita.


title: Time and a Word

text: Time and a Word on vuonna 1970 julkaistu Yes-yhtyeen toinen albumi. Tämä albumi jäi yhtyeen alkuperäiskokoonpanon viimeiseksi; kitaristi Peter Banks erotettiin jo ennen albumin julkaisua.


title: Time and a Word

text: Banksin rooli yhtyeen kitaristina oli vähentynyt johtuen päätöksestä käyttää jousisoitinsovituksia suurimmassa osassa albumin kappaleissa. Yhtyeen sisäiset jänniteet kasvoivat tämän seurauksena, kunnes levyn nauhoitusten päätyttyä vuoden 1970 alussa yhtyeen muut jäsenet pyysivät Banksia lähtemään yhtyeestä. Banksin korvasi muutama kuukausi myöhemmin Steve Howe, joka on albumin USA-version kansikuvassa vaikka ei soitakaan levyllä."Time and a Word" julkaistiin vuonna 2003 uudelleenmasteroituna painoksena, joka sisälsi lisäksi seuraavat kappaleet:


title: Time and a Word

text: Kappaleista "Then", "Sweet Dreams", "Astral Traveller", "Dear Father" ja nimikappale "Time and a Word" julkaistiin 1974 kokoelmalla "Yesterdays".


title: Time and a Word

text: Albumin kannen Ison-Britannian painoksessa kuvattu naisvartalo on myös osana Roger Deanin kokoelmaa varten luomaa kantta.


title: Time and a Word

text: "Dear Father" oli "Sweet Dreams" singlen B-puoli.


title: Time and a Word

text: Suomalainen laulaja/säveltäjä/pianisti Carita Holmström teki levyn nimikappaleesta "Time and a Word" version esikoisalbumilleen "We Are What We Do" (1973).


title: Igor Sergejev

text: Igor Dmitrijevitš Sergejev (, ) toimi Venäjän puolustusministerinä 1997–2001 ja oli ensimmäinen Venäjän federaation marsalkan arvonimen (1997) saanut sotilas.


title: Igor Sergejev

text: Sergejev valmistui 1960 Mustameren laivastokoulusta, vuonna 1973 Džerzinskin sotilasakatemiasta ja 1980 yleisesikunta-akatemiasta. Hänen sotilasuransa eteni vuodesta 1971 rykmentin esikunnasta Strategisten ohjusjoukkojen varakomentajaksi vuonna 1992.


title: Igor Sergejev

text: Elokuussa 1992 hänet nimitettiin Strategisten ohjusjoukkojen komentajaksi. Hän ilmoitti 1996 ensimmäisen Topol-M-ohjuskokeen onnistumisessa Plesetskissa. Sergejev toimi toukokuusta 1997 lähtien Viktor Tšernomyrdinin hallituksessa puolustusministerinä ja puolustusneuvoston jäsenenä. Sergejev sai marsalkan arvonimen marraskuussa 1997. Huhti–syyskuussa 1998 hän jatkoi puolustusministerinä Sergei Kirijenkon lyhytaikaisessa hallituksessa ja syyskuusta 1998 maaliskuuhun 2001 Jevgeni Primakovin hallituksessa. Sergejev sopi kesäkuussa 1999 Helsingissä Venäjän osallistumisesta Kosovon rauhanturvajoukkoihin (KFOR). Joulukuussa 1999 ilmoitti läpimurrosta Tšetšenissa ja Groznyin valtauksesta sekä elokuussa 2000 sukellusvene Kurskin uppoamisesta. Hänestä tuli presidentti Vladimir Putinin turvallisuusneuvonantaja maaliskuussa 2001.


title: Igor Sergejev

text: Arvioiden mukaan Jeltsin suosi Sergejeviä, koska hän ei valittanut määrärahojen vähäisyydestä, kuten edeltäjänsä, eikä hänellä ollut poliittisia ambitioita. Sergejeviä syytettiin epäonnistumisesta Dagestanin puolustuksessa tšetšeenisissien hyökätessä sinne 1999, mutta kiitettiin Groznyin nopeasta ja tehokkaasta valtaamisesta. Sergejev vastusti ankarasti ohjusjoukkojen lopettamista tai supistamista ja varoitti Yhdysvaltoja rikkomasta vuoden 1972 ABM-ohjussopimusta.


title: Igor Sergejev

text: Sergejev menehtyi vaikeaan hematologiseen sairauteen. Hänet on haudattu Troekurovskin hautausmaalle Moskovassa.


title: Dorchester

text: Dorchester on kaupunki Fromejoen varrella Dorsetin kreivikunnassa Englannissa. Kaupungin perustivat roomalaiset vuonna 70 nimellä Durnovaria. Dorchester on ollut Dorsetin pääkaupunki vuodesta 1305 lähtien. Vuonna 2001 kaupungissa oli 16 171 asukasta. Kesäisin asukasluku kasvaa 40 000:een.


title: Dorchester

text: Liikenneyhteydet ovat hyvät ja kaupunkiin johtaa sekä A35- että A37-moottoritie. Lisäksi siellä on kaksi rautatieasemaa: eteläiseltä pääsee Lontooseen, läntiseltä Bathiin ja Bristoliin.


title: Dorchester

text: Kaksi mailia kaupungin keskustasta etelään sijaitsee rautakautinen vuorilinnoitus Maiden Castle, joka on yksi Ison-Britannian suurimmista esiroomalaisista linnoituksista. Viisi mailia Dorchesterista itään sijaitsee Athelhamptonin 1400-luvulla perustettu kartano.


title: Dubai One

text: Dubai One on Arabiemiirikunnissa toimiva kaupallinen televisiokanava, joka esittää englanninkielistä ohjelmaa 24 tuntia vuorokaudessa. Kanavalla on myös arabiankielistä ohjelmaa. Kanavan ohjelmistoon kuuluvat muun muassa Kauniit ja rohkeat, Amazing Race ja Gilmoren tytöt.


title: Lorentzin voima

text:
Fysiikassa Lorentzin voima on voima, jonka sähkömagneettinen kenttä aiheuttaa varattuun hiukkaseen.
Hiukkaseen vaikuttaa sähkökentästä aiheutuva voima formula_1 ja magneettikentästä aiheutuva voima formula_2. Yhdistettynä ne antavat Hendrik Lorentzin mukaan nimetyn Lorentzin voiman yhtälön


title: Lorentzin voima

text: missä


title: Lorentzin voima

text: Positiivisesti varattu hiukkanen kiihtyy yhtälön mukaan sähkökentän E osoittamaan suuntaan, mutta magneettikenttä B aiheuttaa hiukkaseen sekä magneettikenttää että nopeuden suuntaa vastaan kohtisuoran voiman. Siispä tasaisessa magneettikentässä hiukkanen joutuu ympyräliikkeeseen, jos siihen ei vaikuta muita voimia.


title: Lorentzin voima

text: Magneettikentän aiheuttaman voiman suunta voidaan hahmottaa positiivisesti varautuneiden hiukkasten tapauksessa oikean käden säännön mukaisesti.


title: Lorentzin voima

text: Oikean käden sääntöä käytettäessä peukalo, etusormi ja keskisormi asetetaan osoittamaan kohtisuorasti toisiaan vastaan kuvan osoittamalla tavalla. Magneettikenttä osoittaa keskisormen suuntaan ja hiukkasen nopeus etusormen suuntaan. Lorentzin voima osoittaa tällöin peukalon suuntaan, jos hiukkanen on positiivisesti varautunut. Negatiivisesti varautuneen hiukkasen tapauksessa voima osoittaa vastakkaiseen suuntaan.


title: Lorentzin voima

text: Kuvassa on esitetty sääntö hieman toisella tapaa (eri sormia vastaa eri suureet), mutta lopputulos on sama.


title: Lorentzin voima

text: Lorentzin voima on olennainen sovelluksien kannalta esimerkiksi massaspektrometreissä ja syklotroneissa.


title: Anthony Leggett

text: Anthony James Leggett (s. 26. maaliskuuta 1938) on brittiläissyntyinen Yhdysvalloissa työskentelevä fyysikko. Hän on tunnetuimpia kylmien lämpötilojen fysiikan tutkijoita, ja hänelle myönnettiin Nobelin fysiikanpalkinto vuonna 2003 työstä kvanttihydrodynamiikan supranesteiden parissa yhdessä Vitali Ginzburgin ja Aleksei Abrikosovin kanssa. Legget tutkii suprajohteita, kvanttimekaniikkaa ja supranesteitä. Hän on professorina Illinoisissa, University of Illinois at Urbana-Champaignissa.


title: Raymond Davis

text: Raymond Davis Jr. (14. lokakuuta 1914 – 31. toukokuuta 2006) oli yhdysvaltalainen kemisti ja fyysikko, jolle myönnettiin Nobelin fysiikanpalkinto vuonna 2002 astrofysiikkaan liittyvästä tutkimuksesta kosmisten neutriinojen parissa.


title: Raymond Davis

text: Hän oli osallisena 1960-luvun lopussa Homestaken kokeessa (jota joskus kutsutaan myös Davisin kokeeksi). Siinä kerättiin ja laskettiin Auringossa tapahtuvan fuusioreaktion tuottamia neutriinoja. John Bacall teki laskelmat, Davis suunnitteli mittaukset. Koe oli ensimmäinen, jossa onnistuttiin havaitsemaan ja laskemaan Auringosta lähteviä neutriinoja. Mittausjärjestely toimi jatkuvasti vuodesta 1970 vuoteen 1994.


title: Masatoshi Koshiba

text: Masatoshi Koshiba (, s. 19. syyskuuta 1926) on japanilainen fyysikko, jolle myönnettiin Nobelin fysiikanpalkinto vuonna 2002 astrofysiikkaan liittyvästä tutkimuksesta kosmisten neutriinojen parissa.


title: Masatoshi Koshiba

text: Koshiba suunnitteli Raymond Davisin Homestake-kokeen perusteella maanalaisen neutriinoreaktorin, joka rakennettiin vanhaan sinkkikaivokseen Japaniin. Mittaukset vahvistivat Davisin tulokset: Aurinko tuotti neutriinoita, mutta vähemmän kuin silloinen teoria ennusti.


title: Habanera

text: Habanera on alun perin kuubalais-espanjalainen tanssi ja nimetty Havannan kaupungin mukaan. Habanera kulkee synkopoidussa 2/4-tahtilajissa ja muistuttaa vanhaa tangoa. Taidemusiikissa pääosin ranskalaiset säveltäjät (etenkin Ravel, mutta myös Debussy ja Saint-Saëns) ovat käyttäneet habaneraa taidokkaasti. Ranskalainen käännös tanssista on "havanaise". Kuuluisin on Bizet'n oopperaansa Carmen sisällyttämä aaria, joka alkaa sanoilla "L'amour est un oiseau rebelle que nul ne peut apprivoiser", vaikka se alun perin onkin espanjalaisen Sebastián Yradierin säveltämä. Sävellyksen nimeltä La Habanera on tehnyt ainakin Raouil Laparra. Maailmankuuluksi lukemattomina versioina on tullut myös Yradierin habanera "La Paloma".


title: Plymouth (automerkki)

text: Plymouth on amerikkalainen automerkki, jota valmistettiin vuosina 1928–2001. Plymouth oli Chrysler Corporationin, sittemmin DaimlerChryslerin valmistama, ja se oli Yhdysvalloissa kolmen myydyimmän automerkin joukossa suurimman osan tuotantoajastaan. 1990-luvun loppupuolella merkin suosio väheni vuosi vuodelta ja malleja oli enää muutama. Vuonna 2001 automerkin valmistus lopetettiin.


title: Plymouth (automerkki)

text: Plymouthin tuotanto aloitettiin kesällä 1928 ja merkki suunnattiin Fordin ja Chevroletin haastajaksi Yhdysvaltain edullisimpien automerkkien markkinoilla. Plymouth hinnoiteltiin hieman kilpailijoitaan kalliimmaksi, mutta samalla merkki tarjosi enemmän vastinetta rahalle kuin Fordin ja Chevroletin mallit.


title: Plymouth (automerkki)

text: 1930-luvun suuren lamakauden aikana Plymouth auttoi merkittävästi Chrysler Corporationia säilymään hengissä vuosikymmellä, jolloin monet muut autoyhtiöt menivät vararikkoon. 1930-luvusta alkaen kaikki kolme Chryslerin osastoa (Chrysler, DeSoto ja Dodge) myivät Plymouthia. Toisen maailmansaodan jälkeisellä aikakaudella Plymouth jatkoi menestystään, ja tarjosi ostajille edullisia, luotettavia ja vankkarakenteisia autoja, jotka kuitenkin olivat hitaampia kuin kilpailijoiden mallit. Päästäkseen eroon tylsän auton maineestaan Plymouth uusi mallistoaan vuonna 1954, ja esitteli mallit Belvedere, Plaza ja Savoy Seuraavana vuonna korimallit uusiutuivat ja Plymouthit saivat ensimmäiset V8-moottorinsa, joita oli saatavana kolmena eri versiona. Vuonna 1956 merkki lanseerasi mallistonsa huipulle Plymouth Furyn, joka sai mainetta nopeana autona


title: Plymouth (automerkki)

text: 1950-luvun lopusta alkaneen kehityksen seurauksena merkki alkoi kärsiä helposti ruostuvuudesta ja kehnosta kokoonpanosta. Plymouthin erikoisesti muotoillut mallit eivät enää 1960-luvulle tultaessa käyneet yhtä hyvin kaupaksi, ja samaan konserniin kuuluvan Dodgen myynti alkoi syödä Plymouthin markkinaosuutta. Plymouth kehitti markkinaosuuden nostamiseksi uuseja malleja kuten Valiant ja urheilullinen Barracuda. Kummatkin sijoittuivat malliston edullisimpaan luokkaan ja olivat kooltaan muita Plymoutheja pienempiä. Valiant menestyi hyvin, mutta siitä vuonna 1964 kehitetty ja varakkaille nuorille suunnattu Barracuda ei vastannut valmistajan myyntiodotuksia. Vaikka Barracudan ajo-ominaisuudet olivat hyvät, ostajat vieroksuivat sen valtavaa takaikkunaa, ja pahinta kilpailijaa Ford Mustangia myytiin kymmenkertainen määrä


title: Plymouth (automerkki)

text: Vuoden 1965 mallit elvyttivät Plymouthin myynnin, ja vuosina 1971 ja 1974 Plymouth oli jälleen myydyimpien kolmen automerkin joukossa. 1970-luvun lopulla Chrysler ajautui taloudelliseen ahdinkoon, minkä seurauksena Plymouthin tuotantoa supistettiin tuntuvasti. Konsernin uudet automallit valmistettiin Dodge- ja Chrysler-merkkisinä. 1990-luvulla valmistettiin enää neljää Plymouth-mallia: Voyager/Grand Voyager-pakettiautoa, Breeze- ja Neon-henkilöautoja sekä Prowler-urheiluautoa. Vuodesta 1995 eteenpäin Plymouthin valmistusmäärät putosivat vuosi vuodelta, ja vuonna 2001 valmistettiin enää 41 788 autoa. Samana vuonna DaimlerChrysler päätti lopullisesti lakkauttaa Plymouth-merkin valmistuksen. Entiset Plymouthin mallit siirtyivät sellaisinaan Chrysler-merkkisinä valmistettaviksi.


title: Caesars Palace

text: Caesars Palace on Clarkin piirikunnassa, Las Vegas Stripin varrella sijaitseva vuonna 1966 valmistunut hotelli ja kasino, jonka teemana on antiikin Rooma. Sen pysäköintialueella on ajettu Formula 1:n Las Vegasin Grand Prix vuosina 1981 ja 1982. Myös Champ Car- ja IndyCar-luokat ovat ajaneet pysäköintialueen radalla muutaman kerran, viimeksi vuonna 2004. Hotellilla on järjestetty myös useita muita tapahtumia, kuten ammattilaisnyrkkeilyä, ja se on ollut tapahtumapaikkana monissa elokuvissa.


title: Ranka (puu)

text: Ranka on nimitys lähinnä polttopuiksi tehtäville noin 3–5 metriä pitkille oksista karsituille puille. Rankoja tehdään yleensä ensimmäisten harvennushakkuiden yhteydessä, jolloin noin 30–80 millimetriä halkaisijaltaan olevia sekalaisia puita kaadetaan lähinnä polttopuiksi tehtäviksi. Tällaisia harvennushakkuita, joiden yhteydessä tehdään rankoja, sanotaan risusavotoiksi. Rangat kootaan kasoiksi savottapaikassa, kuljetetaan traktorilla, mönkijällä tai moottorikelkalla suurempaan kasaan esimerkiksi kodin pihalle ja sahataan ja halkaistaan pilkkeiksi. Pilkkeet täytyy vielä kuivata ennen polttamista. Risusavotta on tärkeä osa metsänhoitoa.


title: Marcel Wouda

text: Marcel Wouda (s. 23. tammikuuta 1972, Tilburg, Noordt-Brabant), on alankomaalainen entinen uimari.


title: Marcel Wouda

text: Wouda kasvoi Udenin kaupungissa, jonka uimaseuraan hän meni varsin varhaisessa iässä. Hän valmentajiaan olivat Martien Swinkels ja hänen jälkeensä Rob Kennis, joka nosti hänet Alankomaiden huipulle. Wouda teki olympiadebyyttinsä 1992. Olympialaisten jälkeen Wouda muutti Yhdysvaltoihin, Michiganin Ann Arboriin, jossa hän kävi Michiganin yliopistoa.


title: Marcel Wouda

text: Kaksi vuotta myöhemmin Wouda muutti takaisin Alankomaihin, missä hänen uusi valmentajansa Jacco Verhaeren nosti hänet takaisin huipulle. Kahden maailmanennätyksen (lyhyellä radalla), ja yhden maailmanmestaruuden (1998 pitkällä radalla) jälkeen, Wouda todisti, että oli palannut maailman huipulle.


title: Marcel Wouda

text: Wouda lopetti uransa olympialaisiin 2000, jossa hän voitti pronssia 4 × 200 metrin vapaauintiviestissä. Se jäi Woudan ainoaksi olympiamitaliksi.


title: Marcel Wouda

text: Mark Hoogstad (NRC Handelsbladin toimittaja) kirjoitti Woudasta kirjan Sydneyn olympialaisten jälkeen :


title: Ranskan Grand Prix 1950

text: Ranskan Grand Prix 1950 oli historian kuudes Formula 1 -osakilpailu ja se ajettiin Reims-Gueux’n radalla 2. heinäkuuta 1950. Kilpailun voitti Juan Manuel Fangio.


title: Niki Helenius

text: Niki Helenius (s. 22. kesäkuuta 1977 Lahti) on suomalainen jalkapalloilija. Hän on pelipaikaltaan hyökkääjä.


title: Niki Helenius

text: Helenius on edustanut Veikkausliigassa FC Lahtea (1999–2003) ja Myllykosken Palloa (2004–2008). Hän on pelannut 179 liigaottelua ja tehnyt niissä 36 maalia. Kaudella 2005 hän saavutti MyPassa Suomen-mestaruuden. Helenius siirtyi takaisin FC Lahteen heinäkuuhun asti kestävällä sopimuksella huhtikuussa 2009. Helenius on kärsinyt urallaan useista loukkaantumisista.


title: Niki Helenius

text: Helenius on pelannut myös Suomen futsalmaajoukkueessa.


title: Veikkausliigan kausi 1993

text: Veikkausliigan kaudella 1993 FC Jazz voitti seuran historian ensimmäisen Suomen-mestaruuden.


title: Veikkausliigan kausi 1993

text:
Taulukon tiedot Jalkapallokirja 1993, Veikkausliigan tilastohistoriasta (ottelutilastot, kausi 1993) kotikentät ja valmentajat, pvm on uuden valmentajan ensimmäinen ottelu.
1) Seura ensimmäistä kertaa pääsarjassa.


title: Veikkausliigan kausi 1993

text: Kahdeksan parhaan sijat määräytyivät runko- ja loppusarjan ottelujen perusteella, sijat 9 – 12 runkosarjan lopputilanteen perusteella.


title: Veikkausliigan kausi 1993

text: Runkosarjassa pelattiin kahdentoista joukkueen kaksinkertainen sarja.


title: Veikkausliigan kausi 1993

text: Loppusarjassa runkosarjan kahdeksan parasta joukkuetta pelasivat keskenään yksinkertaisen sarjan. Kukin joukkue pelasi loppusarjassa seitsemän ottelua, ja näiden tulokset lisättiin runkosarjan tuloksiin. Loppusarjassa määritettiin sijoitukset 1–8.


title: Veikkausliigan kausi 1993

text: Ottelukohtaiset tilastot Veikkausliigan tilastohistoriasta, ottelutilastot kausi 1993. Ottelut pelattiin 2.5. – 3.10.1993.


title: Veikkausliigan kausi 1993

text:
"Euroopan cup:" (Mestarien liiga oli tuolloin nimenä vasta lohkovaiheesta lähtien)
"UEFA Cup:"
"Cup-voittajien cup:"


title: Patrick Dybiona

text: Patrick Dybiona (12. syyskuuta 1963, Brunssum, Limburg), on alankomaalainen entinen vapaauimari. Hän osallistui Soulin kesäolympialaisiin vuonna 1988.


title: Patrick Dybiona

text: Hän oli seitsemäs (aika 3.46.55) Alankomaiden 4x100 metrin sekauintiviestissä, jossa uivat hänen lisäkseen Hans Kroes (selkäuinti), Ron Dekker (rintauinti) ja Frank Drost (perhosuinti). Hänen henkilökohtaiset matkansa olivat 100 ja 200 metrin vapaauinnit, joissa hän oli kolmaskymmenes (51.79) ja 34. (1.52.67).


title: Second Life

text: Second Life on yksityisesti omistettu, internetissä toimiva virtuaalimaailma. Second Lifen julkaisi vuonna 2003 Linden Lab ja sen perustaja on Philip Rosedale. Käyttäjiä "Second Lifella" on yli 14 miljoonaa (miljoonan käyttäjän raja meni rikki 18. lokakuuta 2006). "Second Lifessa" voi tavata muita käyttäjiä ympäri maailmaa avatarien välityksellä, vuokrata virtuaalimaata, rakentaa tai perustaa yrityksen. "Second Lifella" ei ole perinteisiä pelillisiä tavoitteita, joskin sinne on tehty myös roolipelialueita.


title: Second Life

text: Ohjelman peruskäyttö on ilmaista. Aluksi käyttäjä luo ilmaisen käyttäjätilin ja lataa käyttöohjelman, jonka avulla hän voi hallita hahmoaan simulaation sisällä. Käyttäjän oma hahmo eli avatar on rajattomasti muokattavissa. Liikkuminen simulaation sisällä tapahtuu joko kävellen, lentäen tai teleportaten. Koska "Second Lifen" maa-alueet koostuvat pienistä alueista, jotka on liitetty yhteen isoksi mantereeksi, voi koko maailmaa tutkailla vapaasti lentäen.


title: Second Life

text: "Second Life" on ennen kaikkea sosiaalinen kanava, joten kommunikointi on avainasemassa. Kommunikointi tapahtuu kirjoittamalla joko kaikille käyttäjille julkisia tai kahden käyttäjän välisiä yksityisiä viestejä. Mikrofonin välityksellä on myös mahdollista keskustella muiden käyttäjien kanssa.


title: Second Life

text: "Second Lifen" kehitti Philip Rosedale vuonna 1999. Linden Lab on yhtiö, joka ylläpitää ja omistaa "Second Lifen".


title: Second Life

text: Virtuaalimaailman ensimmäistä versiota sanottiin "Linden Worldiksi" ja sillä oli muun muassa ekosysteemi, jossa linnut söivät kiviä ja käärmeet lintuja. Avataria sanottiin ”primitareiksi” ja ne pystyivät muokkaamaan ympäristöä heittelemällä kranaatteja maahan.


title: Second Life

text: Marraskuussa 2002 "Linden World" avautui rajoitetulle yleisölle alfaversiona ja pian sen jälkeen virtuaalimaailman nimi muutettiin "Second Lifeksi". Vuoden 2003 lopulla esiteltiin Linden Dollari, ja valuuttanvaihto-ohjelma LindenX otettiin käyttöön vuonna 2005.


title: Second Life

text: Vuonna 2008 "Second Life" palkittiin Teknologian ja tekniikan Emmy-palkinnolla, koska se edisti online-sivustojen kehittelyä käyttäjälähtöisellä sisällöllä.


title: Second Life

text: "Second Lifessa" käytetään Havok-fysiikkamoottoria, joka mahdollistaa avatarien reaaliaikaisen vuorovaikutuksen ja objektien reagoinnin 3D-ympäristössä. "Second Lifen" käyttöliittymä perustuu avoimeen lähdekoodiin. Phoenix-viewer on suosittu kolmannen osapuolen käyttöliittymä "Second Lifessa".


title: Second Life

text: "Second Lifen" avoimen lähdekoodin protokollasta ja käyttöliittymästä on kehitetty oma erillinen OpenSimulator-projekti.


title: Second Life

text: "Second Lifella" on oma rahayksikkönsä, Linden dollar (L$), jonka arvo määritellään Yhdysvaltain dollareissa useissa internetin valuuttapörsseissä.


title: Second Life

text: Useat suuryhtiöt (Nokia, IBM, Reuters, British Petroleum jne.) ovat luoneet "Second Lifeen" omia liiketilojaan ja oman edustuksensa. Niin ikään monilla yliopistoilla on "Second Lifessa" omat kampusalueensa (mm. Princeton University, Harvard). Myös eri mailla on omat lähetystönsä "Second Lifessa" (mm. Ruotsi, Viro).


title: Second Life

text: Jokaisella käyttäjällä on mahdollisuus luoda sisältöä "Second Lifessa". Yrittäjyydestä on tehty helppoa ja "Second Lifessa" on paljon käyttäjiä, jotka myyvät tekemiään tuotteita muille käyttäjille virtuaalisissa kaupoissa. Sisällöntuottamista on simulaatiossa laidasta laitaan, alkaen avatarin ulkonäköön liittyvistä asioista, kuten hiuksista tai silmistä taloihin tai kokonaisten alueiden maisemointiin.


title: Second Life

text: "Second Lifea" hyödynnetään opetuksessa ja oppimisessa. Oppimisen tutkijat ovat todenneet, että "Second Life" on edullinen toimintaympäristö, joka tuottaa huomattavaa lisäarvoa oppimiselle ja sen käyttöönotto on melko helppoa. Tutkimuksissa on todettu, että "Second Lifessa" muodostuu voimakkaammin läsnäolon tuntu kuin muiden etäopetusvälineiden avulla.


title: Second Life

text: Virtuaalimaailmassa järjestetään luentoja, ryhmätyötilaisuuksia, ohjauskeskusteluja ja kokouksia. Kouluttajan on mahdollista tuoda virtuaaliseen oppimisympäristöön koulutusmateriaalia, kuten kuvia, videota ja ääntä. "Second Lifessa" toteutetaan opetusmuotoina myös simulaatioita, joissa voidaan harjoitella todellisuutta vastaavaa toimintaa. Esimerkiksi "Second Lifeen" on perustettu virtuaalinen sairaala, kemian laboratorio ja öljynporauslautta. "Second Lifea" on myös hyödynnetty kielten opiskelussa. Languagelab.com on perustanut englannin kielen opiskelua varten englanninkielisen virtuaalisen kaupungin, jossa voi harjoitella todellisen elämän kielenkäyttötilanteita.


title: Second Life

text: Monet suomalaiset oppilaitokset ovat ottaneet "Second Lifen" opetuskäyttöön ja toimivat yhteisellä EduFinland-alueella.


title: Second Life

text: "Second Lifessa" on mahdollista omistaa virtuaalista maapinta-alaa. Virtuaalista maata on karkeasti ottaen kahta eri tyyppiä, mannermaata (engl. "mainland") tai yksityisiä saaria (engl. "island"). Mainland on alue, joka on etukäteen muokattu tietyn tyyppiseksi maastoksi. Käyttäjä voi vuokrata eri kokoisia alueita mannertmaata. Island on nimensä mukaisesti saari, jolla on suuremmat muokkausmahdollisuudet kuin mannermaalla, mutta se on kustannuksiltaan kalliimpi. Jotta käyttäjä voisi omistaa mannermaata, pitää hänen muuttaa ilmainen perustilinsä maksulliseksi premium-tiliksi. Saarelta voi vuokrata tontin ilman premium-tiliä, mikä on tehnyt niistä suositumman vaihtoehdon.


title: Second Life

text: "Second Lifessa" on sisäänrakennettu rakennusohjelma, jolla voi luoda ja muokata "Second Lifen" rakennuspalikoita. Omia tekeleitään voi jakaa vapaasti muille käyttäjille. Tekijä voi muuttaa sisällön oikeuksia ja antaa halutessaan toisille käyttäjille vapauden joko muokata, kopioida tai siirtää tekemänsä virtuaalinen sisältö eteenpäin. Rakentamiselle on "Second Lifessa" varattu tietyt alueet, joita sanotaan "sandboxeiksi" eli hiekkalaatikoiksi.


title: Second Life

text: Kaikki "Second Lifessa" tuotettu materiaali on sisäisellä rakennusohjelmalla tuotettu. Jos halutaan tehdä monimutkaisempia tai edistyneempiä muotoja, voidaan käyttää "Second Lifen" ulkopuolisia 3D-rakennusohjelmia, kuten esimerkiksi Blenderiä.


title: Second Life

text: "Second Life" on saanut kritiikkiä käytettävyydestä, ohjelman toimivuudesta sekä joidenkin käyttäjien käytöksestä. "Second Life" saattaa olla raskas vanhemmille tietokoneille ja käyttöliittymä saattaa olla käyttäjille hankala. Käyttöliittymää on sanottu epäintuitiiviseksi, koska ohjelma käyttää paljon alt-, ctrl- ja hiirinäppäinkomentoja. "Second Life" on saanut osansa myös lieveilmiöistä, joita vapaa ympäristö saattaa aiheuttaa. Laiton kopiointi (engl. "copybotting") on toisen käyttäjän sisällön laitonta varastamista. Käyttäjien tahallista häiriköintiä (engl. "griefing") esiintyy myös "Second Lifessa".


title: Second Life

text: Anonymiteetti ja virtuaalimaailman vapaus mahdollistaa muun muassa erilaisten fantasioiden toteuttamisen ja kokeilemisen. "Second Lifessa" toteutettu uskottomuus on johtanut jopa avioeroihin.


title: Italian Grand Prix 1950

text: Italian Grand Prix 1950 oli kautta aikain ensimmäisen Formula 1 -kauden viimeinen osakilpailu. Se ajettiin Monzassa 3. syyskuuta 1950. Kilpailun voitti Giuseppe ”Nino” Farina.


title: Guess Who

text: Guess Who on Kevin Rodney Sullivanin ohjaama komediaelokuva vuodelta 2005. Se on löyhä uusintaversio Oscar-palkitusta vuoden 1967 elokuvasta "Arvaa kuka tulee päivälliselle".


title: Guess Who

text: Elokuva on kuvattu pääasiassa Madisonissa, New Jerseyssä.


title: Seinäjoen Sisu

text: Seinäjoen Sisu on vuonna 1936 perustettu seinäjokelainen urheiluseura. Seuran nimi lyhennetään joissain tilanteissa SeSi, mutta pelkkä Sisu on yleisempi. Sen lajeja ovat jalkapallo, futsal, salibandy, pöytätennis, sulkapallo, keilailu ja tennis. Lisäksi seurassa on joskus ollut ainakin jääkiekkotoimintaa. Sekä sähköpyörätuolisalibandya vuosina 2005–2011.


title: Seinäjoen Sisu

text:
Jalkapallon naisten edustusjoukkue nousi kaudeksi 2008 neloseen, salibandyjoukkue pelaa II-divisioonassa ja futsaljoukkue II-divisioonassa. Jalkapallon edustusjoukkue on aikojen saatossa pelannut yhteensä kahdeksan kautta Suomen toiseksi korkeimmalla sarjatasolla. Viimeksi näin oli vuonna 1969. I divisioonasta on myös seuran yleisöennätys. Vuonna 1964 Seinäjoen paikallisottelua Sisu-SePS seurasi 1160 katsojaa. Sisun pöytätennisjoukkue pelasi SM-sarjassa vielä kaudella 2006–2007, mutta luopui tämän jälkeen sarjapaikastaan.
Seinäjoen Sisu perustettiin maaliskuussa 1936. Seuran ensimmäiseksi puheenjohtajaksi valittiin Kalle Lehto, toimi tehtävässä aina kuolemaansa saakka, syksyyn 1955. Alun perin Sisu perustettiin erityisesti painiseuraksi. Sisu muotoutui myöhemmin yleisseuraksi.


title: Seinäjoen Sisu

text: Seinäjoen Sisun suurin laji on jalkapallo. Sisulla on Naisten kolmosessa pelaava naisten edustusjoukkue ja 12 juniorijoukkuetta tytöille ja pojille. Sisun lisenssipelaajien määrä on 140 minkä lisäksi jalkapallojaosto järjestää pallokoulua. Miesten edustusjoukkue on toimnut vuodesta 2010 alkaen omana seuranaan nimellä Seinäjoen Sisu-Pallo.


title: Seinäjoen Sisu

text: Salibandyssa Sisulla on kolme joukkuetta. Miesten edustusjoukkue pelaa 5-divisioonassa ja juniorijoukkueita on kaksi kappaletta: (Pojat 03–04 ja Pojat 05–07).


title: Tuomo Pekkanen

text: Tuomo Antero Pekkanen (s. 16. heinäkuuta 1934 Saari) on Jyväskylän yliopiston emeritusprofessori, joka muun muassa toimittaa latinankielisiä uutisia Yleisradiolle. Hän on myös kääntänyt Kalevalan latinan kielelle vuonna 1986.


title: Tuomo Pekkanen

text: Hänen veljensä on eläinlääketieteen professori Timo Pekkanen.


title: Continental Airways

text: Continental Airways oli Moskovassa kotipaikkaansa pitävä venäläinen lentoyhtiö, joka operoi kansainvälistä matkustajaliikennettä. Yhtiö perustettiin vuonna 1995, ja sen kotikenttänä toimi Šeremetjevon kansainvälinen lentoasema Moskovassa. Yhtiö lopetti toimintansa vuonna 2007.


title: Continental Airways

text: Continental Airwaysin laivasto elokuussa 2006:


title: Rudolf Abel

text: Rudolf Ivanovitš Abel (, oik. William August Fisher; venäläisittäin Viljam Genrihovitš Fišer (); 11. heinäkuuta 1903 Newcastle-upon-Tyne – 15. marraskuuta 1971 Moskova) oli neuvostoliittolaisen tiedustelu- ja vakoilujärjestö KGB:n eversti. Hänen vanhempansa olivat tsaarin Venäjältä 1901 Englantiin paenneet vallankumoukselliset Heinrich ja Ljubov Fisher. Vuonna 1921 Fisher palasi vanhempiensa kanssa Moskovaan. Fisher työskenteli Venäjällä tulkkina ja puna-armeijan radiopataljoonassa, kunnes hänet värvättiin OGPU:n palvelukseen vuonna 1927. Vuonna 1948 Fisher siirtyi vakoojaksi Yhdysvaltoihin, missä hän käytti nimeä Emil Robert Goldfus.


title: Rudolf Abel

text: Brooklynissa peiteammattinaan valokuvaamoa pitänyt Fisher "Goldfus" johti Yhdysvaltoihin organisoimaansa laajaa vakoilurengasta. Fisher pidätettiin ja vangittiin vakoilurenkaaseen kuuluneen inkerinsuomalaisen Reino Häyhäsen ilmiannon perusteella vuonna 1957. Hän ilmoitti pidättäjilleen oikeaksi nimekseen Rudolf Abel, mahdollisesti viestittääkseen siten Moskovaan, että on joutunut pidätetyksi. Hän ei milloinkaan paljastanut oikeaa nimeään pidättäjilleen. Hänet tuomittiin 30 vuoden vankeusrangaistukseen. Yhdysvallat vaihtoi Rudolf Abelin vuonna 1962 Neuvostoliitossa vangittuna olleeseen vakoilulentäjä Gary Powersiin ja Frederic Pryoriin.


title: Rudolf Abel

text: KGB:n illegaaleista vastaavan osaston entinen päällikkö Vladimir Kuzitškin piti Abelia esimerkkinä epäonnistuneesta illegaalista. Heillä oli puutteita peitetarinoissaan ja vaikeuksia sopeutua kohdemaidensa elämäntyyliin.


title: Rudolf Abel

text: Steven Spielbergin ohjaamassa elokuvassa "Vakoojien silta" (2015) Abelia näyttelee Mark Rylance.


title: Vauxhall

text: Vauxhall Motors Limited on Groupe PSA -konserniin kuuluva brittiläinen autonvalmistaja. Kaikki nykyisistä Vauxhall-malleista ovat oikeanpuoleisella ohjauksella varustettuja Opeleita. Vauxhall Motors perustettiin vuonna 1905 itsenäisenä yhtiönä, mutta yhdysvaltalainen General Motors osti yhtiön kokonaan haltuunsa vuonna 1925.


title: Vauxhall

text: Maaliskuussa 2017 General Motors myi Opelin ja sen sisarmerkki Vauxhallin 2,2 miljardilla eurolla ranskalaiselle Groupe PSA -konsernille.


title: Vauxhall

text: Vuonna 2014 Volkswagen oli halukas ostamaan Opelin ja sen mukana Vauxhallin General Motorsilta, mutta kauppa jäi toteutumatta hintaerimielisyyksien vuoksi.


title: Vauxhall

text: Helmikuussa 2017 General Motors käynnisti neuvottelut Groupe PSA:n kanssa Opel- ja Vauxhall-merkkien mahdollisesta myymisestä ranskalaiskonsernille. Kauppa varmistui maaliskuussa, ja sen hinnaksi tuli 2,2 miljardia euroa.


title: Vauxhall

text:
Syksyllä 1962 Vauxhall esitteli täysin uuden mallin, Vivan, joka oli merkin mallivalikoiman laajennus pikkuautoluokkaan, esimerkiksi Ford Anglian kilpailijaksi. Vivan kori oli ajan tyylin mukaan kulmikkaan laatikkomainen. Moottori oli 45 hevosvoiman 1 056 cm³ nelisylinterinen rivimoottori. Tätä ensimmäistä mallia (tehtaan mallimerkintä HA) valmistettiin vuoteen 1966 asti. Bedford HAV -nimellä myytyä pakettiautomuunnosta valmistettiin vielä pitkään 1970-luvulla.
Vuonna 1966 esiteltiin muodoiltaan linjakkaampi ja koriltaan hieman kasvanut malli Viva HB. Myös moottori suureni 1 159-kuutioiseksi. Vuonna 1967 alettiin valmistaa myös muunnosta Viva GT, jossa oli 1 975 cm3 OHC-moottori, jossa oli 106 hevosvoimaa tehoa. Myös muun muassa mittaristo erosi perus-Vivasta. HB-mallin valmistus päättyi vuonna 1971.


title: Vauxhall

text: HB:n tilalle vuonna 1971 tullut viimeiseksi jäänyt Viva-malli.


title: Vauxhall

text:
Korimallit: 2D, 4D, 3D-farmari ja 2D-coupe.
Moottorin tilavuus: OVH 1,2 ja 1,3 litraa. OHC 1,6, 1,8 tai 2,3 litraa.


title: Vauxhall

text:
Magnum-mallissa oli 1,8 tai 2,3 litran moottori. Coupe-mallia myytiin nimellä Firenza ja sen moottorivaihtoehdot olivat OVH 1,3 litraa
ja OHC 1,6, 2.0 ja 2,3 litraa.


title: Vauxhall

text: Coupe-malli oli myöhemmin nimellä Magnum Coupe ja sen sai 1,8- ja 2,3-litraisilla moottoreilla.


title: Vauxhall

text: Erikoismallit: niin sanottu ”DroopSnoot” Firenza HP (coupé) ja Magnum Sportshatch (farmari), joissa molemmissa oli aerodynaaminen keulaosa.


title: Vauxhall

text: Yksi Vauxhallin 1960-luvulla tehdyistä malleista. Cresta oli hieman isompi kuin Victor. Crestaan mahtui istumaan jopa kuusi henkeä.


title: Vauxhall

text: Chevette näytti Kadett C:ltä jossa oli Manta B:n keula. Opel yritti myydä C-Kadettia (1973–1979) vielä vuoteen 1982 saakka Vauxhall Chevettenä. Vuodesta 1982 eteenpäin autoa alettiin myymään Opel Kadettina. Chevette ei ollut kovin menestynyt malli.


title: Vauxhall

text: Ensimmäinen Cavalier-malli näytti Ascona B:ltä jossa oli Mantan keula (vrt. Chevette).


title: Vauxhall

text: Victor oli Vauxhallin vastine isojen perheautojen luokkaan. Kooltaan Victor vastasi toista GM:n mallia; Opel Rekordia. 1960-luvun lopulla Victor sai uudet moottorit, jolloin suorituskyky asettui aivan uuteen luokkaan. Moottorit olivat 1 600, 1 800, 2 000 ja 2 300 cm³. Eräänlainen kuriositeetti oli 3 300 cm³ moottorilla varustettu Victor, eräänlainen ison Ventora-mallin säästömalli. Victor-nimi säilyi vuoteen 1975, jolloin mallista tuli VX. Viimeiset VX-mallit tuotiin Suomeen 1977.


title: Vauxhall

text:
HC korisarjan ylellisemmin varusteltu malli vuodesta 1974 lähtien.
Korivaihtoehdot: 2D, 4D, 3D-farmari ja Coupe.
Moottorivaihtoehdot: OHC 1,8 ja 2,3 litraa.


title: Vauxhall

text: Nykyään Vauxhallilla on samat autot tuotannossa kuin saksalaisella Opelillakin. Lisäksi Vauxhall Corsan ja Astran saa myös pakettiautoversiona (Corsavan ja Astravan). Opelin urheilullista OPC-mallistoa vastaa Vauxhallilla VXR-mallisto. VXR-mallistoon kuuluvat Astra, Vectra, Monaro, Zafira, Meriva ja Corsa sekä VXR8-niminen muskeliautomainen ja neliovinen urheiluauto. Monaro ja VXR ovat australialaisen Holdenin kehittämiä malleja, ja niitä vastaavia malleja ei Opelilla ole. Nykyään Vauxhall antaa Britanniassa elinikäisen takuun (tai 160 000 km). Vauxhall nosti takuuta, koska korealainen Kia oli nostanut merkittävästi autojensa myyntiä seitsemän vuoden takuullansa.


title: Vauxhall

text: Ensimmäiset Vauxhall-autot tuotiin Suomeen sotien jälkeen 1940-luvun lopulla. Merkin myynti jatkui 1980-luvulle saakka ja maahantuojana toimi Suomen General Motors Oy, joka edusti muitakin GM-konsernin automerkkejä. Suosituin malli oli Viva eri versioina, mutta valikoimaan kuuluivat miltei kaikki muutkin mallit: Cresta, Victor ja Velox. Vauxhallin 1970- ja 1980-lukujen mallit Chevette, Cavalier ja Carlton, joita koottiin Britannian lisäksi Belgiassa, vastasivat Opelin malleja Kadett, Ascona ja Rekord ja jäivät Suomessakin näitä harvinaisemmiksi. Suomessa oli rekisterissä 686 Vauxhallia vuoden 1999 lopussa, eniten Vivaa (275 kpl).


title: Vauxhall

text: Suomessa Vauxhall-perinnettä tallentaa Vauxhall-Bedford Club Finland ry.


title: Denílson (jalkapalloilija, 1988)

text: Denílson Pereira Neves, pelaajanimeltään vain Denílson (s. 16. helmikuuta 1988 São Paulossa, Brasiliassa) on brasilialainen jalkapalloilija, pelipaikaltaan keskikenttäpelaaja. Hän pelaa englantilaisen jalkapalloseuran Arsenalin riveissä, jonne hän siirtyi lokakuussa 2005. Ennen siirtoaan Lontooseen hän pelasi Brasilian pääsarjan São Paulossa, jossa hän pelasi 12 ottelua.


title: Denílson (jalkapalloilija, 1988)

text: Denílson pelasi menestyksekkäästi Copa Libertadores -turnauksessa vuonna 2005, ja hän on myös Brasilian alle 19-vuotiaiden maajoukkueen kapteeni.


title: Robert Miles

text: Robert Miles (syntyjään Roberto Concina, 3. marraskuuta 1969 – 9. toukokuuta 2017) oli sveitsiläinen DJ sekä trance-, tekno- ja elektronisen musiikin säveltäjä.


title: Robert Miles

text: Robert Miles aloitti musiikkiharrastuksen jo nuorena soittamalla pianoa, jossa hänestä nopeasti kehittyi varsin etevä. Hän siirtyi työskentelemään musiikin parissa jo 19-vuotiaana. Aluksi hän työskenteli eri yökerhoissa Italiassa ja vuonna 1990 sijoitti säästönsä käytettyihin laitteisiin, perusti vaatimattoman studion ja rupesi säveltämään. Sävellykset eivät kuitenkaan aluksi herättäneet suurta huomiota.


title: Robert Miles

text: Vuonna 1994 Robert Miles sävelsi itsensä piireihin Dream Trance -tyylisellä kappaleella "Children". Jo kaksi viikkoa sen julkaisemisen jälkeen vuonna 1995 sitä oli myyty 30 000 kappaletta ympäri Eurooppaa, ja se oli saavuttanut menestystä useiden maiden listoilla. Se myi platinaa Isossa-Britanniassa ja Saksassa ja kultaa useissa muissa maissa.


title: Robert Miles

text: Milesin seuraava single oli "Fable", jonka vokaaleissa esiintyi Fiorella Quinn. Itse debyyttialbumi "Dreamland" ilmestyi Euroopassa 7. kesäkuuta 1996. Se julkaistiin Yhdysvalloissa muutama päivä myöhemmin uuden kappaleen "One and One" kera. "One and One" ilmestyi myös "Dreamland - the winter edition" -albumilla, joka julkaistiin Saksassa. Marraskuussa 1997 Miles julkaisi kappaleen "Freedom", joka löytyy myös 27.11.1997 ilmestyneeltä levyltä 23am.


title: Robert Miles

text: Seuraava albumi "Organik" julkaistiin vasta 11. kesäkuuta 2001. Se ilmestyi sekä vinyylinä että CD:nä. Albumia usein pidetään poikkeavana Milesin aiemmasta tuotannosta. "Organik Remixes", joka ilmestyi vuonna 2003 koostui nimensä mukaan lähes pelkästään edellisen albumin remixeistä. Kappaleet levylle valittiin Robert Milesin kotisivulla pidetyn kilpailun perusteella. Albumilla on myös yksi uusi kappale nimeltään "Bhairav", jonka voimakkaat vokaalit esitti Amelia Cuni.


title: Robert Miles

text: Vuoden 2003 loppupuolella Robert Miles muutti Lontoosta Los Angelesiin ja perusti siellä Salt Recordsin. Seuraavana vuonna ilmestyi uusin albumi "Miles Gurtu". Miles asui Ibizalla ja valmisteli – Milesin kotisivun mukaan – viimeistä albumiaan, joka julkaistaan nimellä "Robert Miles". Miles kuoli sairauteen 9. toukokuuta 2017 Ibizalla.


title: Pitovoima

text: Pitovoima eli downforce on ajoneuvoon alaspäin kohdistuva aerodynaaminen voima. Downforce saadaan aikaan erilaisilla ilmanohjaimilla; korin muodolla, erilaisilla siivillä ja spoilereilla sekä niin sanotulla diffuusorilla. Diffuusoriksi kutsutaan kilpa-auton pohjan peräosan muotoilua ylöspäin, jolloin auton peräosaan syntyy ajettaessa alipaine, joka vetää pohjaa rataa kohti.


title: Pitovoima

text: Downforcen suuruus riippuu yleensä auton nopeudesta, ja se vaikuttaa erittäin paljon kilpa-auton ajokäyttäytymiseen. Downforce lisää auton renkaiden kitkaa ja esimerkiksi loivissa kaarteissa, joissa nopeudet ovat suuria, downforce lisää nopeutta huomattavasti.


title: Pitovoima

text: Downforce pienenee, kun auto hidastuu, esim. ennen kaarretta tai sen aikana. Diffuusorilla ja takasiivellä saavutettu downforce lakkaa painamasta autoa maahan, jolloin auton renkaat menettävät pitoaan. Jos takarenkaissa ei ole riittävää pitoa, auto yliohjautuu ja pyrkii pyörähtämään. Jos taas eturenkaissa ei ole riittävää pitoa, auto aliohjautuu eli ei käänny renkaiden osoittamaan suuntaan. Jos downforcea pyritään tavoittelemaan liikaa, voi suoranopeus kärsiä.


title: Pitovoima

text: Yleensä kilpa-autoilun säännöt eivät salli ajon aikana säädettäviä ilmanohjaimia, joista olisi paljon hyötyä, mutta kuitenkin esimerkiksi Formula 1 -autoissa käytetään säädettäviä etusiipiä. Etusiivessä on mekanismi, jolla saadaan mutteria kääntämällä siivekkeiden kulmaa säädettyä. Säätäminen tehdään varikkopysähdyksen aikana.


title: Pitovoima

text: Liikuteltava takasiipi tuli uudistuksena sallituksi Formula 1 kaudella 2011.


title: Tampere Cup

text: Tampere Cup on jokavuotinen Tampereella pelattava jääkiekkoturnaus. Se järjestettiin ensimmäisen kerran vuonna 1989 ja vuonna 2008 pelattu turnaus oli järjestyksessään jo kahdeskymmenes. Vuonna 2009 turnausta ei pelattu. Turnauksessa on tänä aikana käynyt pelaamassa kaikkiaan 47 eri joukkuetta 13:sta eri maasta (vuoden 2008 jälkeen). Isäntäjoukkueet Ilves ja Tappara ovat osallistuneet joka vuosi, mutta muut joukkueet ovat vaihdelleet. Turnauksen voitto on jäänyt Suomeen kaikkiaan seitsemän kertaa ja näista kaksi Tampereelle Tapparan voitettua turnauksen. Ilves ei jokavuotisesta osallistumisesta huolimatta ole onnistunut vielä voittamaan turnausta, mutta on sijoittunut toiseksi neljä kertaa. Tamperelaisten joukkueiden jälkeen ahkerin osallistuja on ollut ruotsalainen Luleå, joka on osallistunut turnaukseen 11 kertaa. Turnaukseen on osallistunut vuodesta 2001 lähtien kuusi joukkuetta joka vuosi. Tätä ennen osallistujia oli kahdeksan. Turnaus jäi tauolle vuoden 2008 jälkeen.


title: Tampere Cup

text: Tampere Cup teki paluun elokuussa 2015 Decens Tampere Cup -nimellä. Ilveksen ja Tapparan lisäksi turnaukseen osallistui Helsingin IFK ja Turun Palloseura. Turnaus oli kaksipäiväinen ja turnauksen lopulta voitti Helsingin IFK.


title: Tampere Cup

text: Turnaus järjestettiin myös elokuussa 2016. Tuolloin voittoa juhli Tappara kaaten finaalissa TPS:n 1-0 Jere Karjalaisen maalilla. Pronssiottelussa Ilves voitti HIFK:n 2-1 voittolaukauskilpailun jälkeen. Varsinainen peliaika päättyi 1-1.


title: Tampere Cup

text: Elokuun 2017 Tampere Cupiin osallistuvat Tapparan ja Ilveksen lisäksi HIFK sekä Pelicans.


title: Tampere Cup

text: Vuoden 2018 Tampere cupiin osallistui samat joukkueet kuin viime vuonnakin. Tappara voitti turnauksen jo kolmatta kertaa peräkkäin kukistamalla finaalissa HIFK:in 4-0.


title: Spoileri (ajoneuvotekniikka)

text: Spoileri eli ilmanohjain on auton tai muun liikennevälineen koriin kiinteästi liittyvä tai erikseen kiinnitetty ilmanohjain, jonka tarkoituksena on yleensä ilmanvastuksen pienentäminen tai auton painaminen tienpintaa vasten suurissa nopeuksissa. Spoileri on useimmiten auton keulassa ohjaamassa ilmavirtaa pois auton alta tai auton perässä vähentämässä ilman pyörteilyä. Suurellakin spoilerilla katsotaan noin 500-1 500 kg painavassa autossa olevan merkitystä ajo-ominaisuuksiin vasta noin 80 km/h suuremmissa nopeuksissa. Spoilerin näköisiä muotoja käytetään usein henkilöautojen urheilullisen ulkonäön luomiseen.


title: Bill Aucoin

text: William "Gui" Aucoin (tai Bill Aucoin) (29. joulukuuta 1943 – 28. kesäkuuta 2010) oli yhdysvaltalainen musiikkimanageri. Hän manageroi uransa aikana useita yhtyeitä. Tunnetuin niistä oli KISS, jota Aucoin manageroi vuosina 1973–81. Aucoin hoiti myös yhtyeen laajaa oheistuotebisnestä, joka levisi suuremmaksi kuin minkään muun artistin siihen mennessä.


title: Bill Aucoin

text: Tunnettuja Aucoinin suojatteja ovat myös Billy Idol (vuosina 1982–1984) ja Manowar (yhden kiertueen ajan 1981). Syksystä 2006 lähtien Aucoin toimi muun muassa suomalaisen Lordin managerina. Bill Aucoin menehtyi 28. kesäkuuta 2010 syöpään kotonaan Floridassa.


title: Bill Aucoin

text: Aucoin on ollut seuraavien yhtyeiden manageri:


title: Reino Häyhänen

text: Reino Häyhänen (Hayhanen) (salanimi: Eugen Mäki, Victor; s. 14. toukokuuta 1920 Petrograd, Venäjä – 1961 Pennsylvania, Yhdysvallat) oli suomalaissukuinen neuvostoliittolainen vakooja ja KGB:n majuri. Häyhänen tuli tunnetuksi toukokuussa 1957 mentyään Yhdysvaltain Pariisin suurlähetystöön, jossa hän ilmoitti olevansa KGB:n agentti. Laajassa tunnustuksessaan Häyhänen kertoi työskennelleensä viisi vuotta Yhdysvalloissa Neuvostoliiton hyväksi toimineessa suuressa vakoiluorganisaatiossa. Tämän ilmiannon ja tunnustuksen perusteella Yhdysvalloissa pidätettiin ja vangittiin useita neuvostoliittolaisia vakoilijoita, muun muassa KGB:n eversti Rudolf Abel.


title: Reino Häyhänen

text: Ilmoittautuessaan suurlähetystöön Häyhänen pelkäsi joutuvansa kutsutuksi takaisin Neuvostoliittoon. Häyhästä ei tuomittu Yhdysvalloissa vakoilutoiminnastaan, koska hän yhtenä tapauksen päätodistajista sai ikuisen syytesuojan vakoilujuttuun liittyvissä asioissa. Häyhänen kuoli auto-onnettomuudessa Yhdysvalloissa 1960-luvun alkupuolella, mutta auto-onnettomuuden syystä on esitetty epäilyksiä.


title: Reino Häyhänen

text: Häyhäsen toiminta on Steven Spielbergin ohjaaman elokuvan "Vakoojien silta" tausta-aineistoa, kun Häyhänen vaikutti siihen, että elokuvan päähenkilön esikuva, vakoilija Rudolf Abel (oik. Vilyam Genrikhovich Fisher) paljastui.


title: Reino Häyhänen

text: Häyhäsen tie vakoilijaksi oli KGB:n pitkällisten valmistelujen tulos. Hänen etninen taustansa oli ratkaiseva. Väärän henkilöllisyyden perustana oli jo aikaa sitten Neuvostoliitossa Stalinin vainoissa kadonnut Eugen Mäki. Mäki, oikealta nimeltään Eugene Nicolai Maki, mainitaan myös FBI:n tutkintapöytäkirjoissa.


title: Volvo P1900

text: Volvo P1900 on lasikuitukorinen kaksipaikkainen Volvon urheilumalli. Sitä valmistettiin vuosien 1956 ja 1957 välillä viiden prototyypin lisäksi vain 68 kappaletta.


title: Volvo P1900

text: Tekniikaltaan Volvo PV444:ään pohjautuva putkirunkoinen avoauto oli kuitenkin niin heikkolaatuinen, että Volvon johtajaksi vuonna 1956 tullut Gunnar Engellau lopetti auton valmistuksen välittömästi ajettuaan viikonlopun tehtaalta lainaamallaan P1900:lla.


title: Volvo P1900

text: Volvo P1900:n seuraaja oli huomattavasti paremmin menestynyt, 1960-luvun televisiosarjan mukaan Pyhimys-Volvona tunnettu Volvo P1800.


title: Jyrki Laukkanen

text: Jyrki Olavi Laukkanen (s. 13. elokuuta 1942 Riihimäki) on eläkkeelle siirtynyt Suomen ilmavoimien koelentäjä ja erikoisupseeri.


title: Jyrki Laukkanen

text: Laukkanen on harrastanut ilmailua ainakin 1950-luvun jälkipuolelta lähtien. Purjelentolupakirjan hän sai vuonna 1962, A2-lentolupakirjan vuonna 1966 ja B1-lupakirjan vuonna 1968.


title: Jyrki Laukkanen

text: Laukkanen opiskeli Teknillisessä korkeakoulussa lentokoneinsinööriksi (diplomi-insinööri) 1960-luvun puolivälissä ja valmistui vuonna 1968. Opintojen aikana hän työskenteli Valmetin lentokonetehtaalla Kuorevedellä. Hän suoritti asevelvollisuutensa ilmavoimissa, jossa myös työskenteli myöhemmin mm. silloisella Ilmavoimien Varikolla, viimeksi insinöörieverstiluutnantin arvolla. Hän jäi eläkkeelle 2002.


title: Jyrki Laukkanen

text: Laukkanen sai julkisuutta Valmet L-70 Vinka -koelentojen ansioista. Tämän jälkeen hän koelensi MiG- ja Fouga-kalustoa muun muassa niiden huoltojen jälkeisillä koelennoilla sekä useita muita koneita niiden hankintojen yhteydessä. Hän on lentänyt myös lukuisilla experimental-koneilla.


title: Jyrki Laukkanen

text: Laukkanen on suihkukonekautensa päätyttyä kirjoittanut Fouga-, MiG-21- ja Draken-koneiden historiikit. Näissä hänen laaja, 50 000 dian laajuinen lentokonevalokuvakokoelmansa on tullut osin käyttöön.


title: Jyrki Laukkanen

text: Laukkanen tekee eläkkeellä ollessaan näytöslentoja.


title: Monk

text: Monk voi tarkoittaa seuraavia:


title: Luettelo Keralan joista

text: Keralassa on yhteensä 44 jokea, joista kaikki paitsi kolme saavat alkunsa Länsi-Ghatien vuorilta. Seuraava on lista osavaltion länteen virtaavista joista pituuden mukaan, ja niiden sivujoista. Kaikki nämä joet saavat alkunsa Länsi-Ghateilta ja virtaavat Keralan takavesiin tai Arabianmereen. Kolme jokea, Kabani, Bhavani ja Pambar virtaavat itään Tamil Nadun osavaltioon.


title: Allen Carr

text: Allen Carr (2. syyskuuta 1934 – 29. marraskuuta 2006) oli brittiläinen kirjailija, joka kirjoitti useita kirjoja tupakoinnin lopettamisesta ja nikotiiniriippuvuudesta vapautumisesta. Allen Carr oli aiemmin menestyvä tilintarkastaja, jonka elämää varjosti tupakointi. Hän poltti pahimmillaan jopa sata savuketta päivässä yli 30 vuoden ajan ja yritti lopettaa tupakanpolton lukemattomia kertoja, kunnes hän vuonna 1983 keksi menetelmänsä.


title: Allen Carr

text:
Carr väitti, että vastoin tupakoitsijoiden näkemyksiä he eivät saa tyydytystä polttamalla savukkeita. Sen sijaan polttaminen ainoastaan lievittää edellisen tupakan aiheuttamia vieroitusoireita, jotka alkavat välittömästi, kun edellinen savuke tumpataan. Näin tupakkariippuvuus hänen mukaansa toimii. Hänen mukaansa pelko saa ihmisen jatkamaan tupakointia. Carrin mukaan oleellista on poistaa tupakoinnin lopettamiseen liittyvä pelko.
"Ainoa asia, mikä estää meitä lopettamasta, on pelko. Pelko, että tiedossa on epämääräisen pitkä kärsimyksen, puutteen ja tyydyttämättömän tupakanhimon aika. Tärkein päämäärä on päästä eroon tuosta pelosta".


title: Allen Carr

text: Allen Carr jätti tilintarkastajan työnsä vuonna 1983 ja perusti ensimmäisen Allen Carr's Easyway -klinikan tupakkariippuvaisille. Allen Carr's Easyway klinikoita on yli 150, yli 58 maassa ja tuotevalikoimissa on CD:tä, VHS-nauhoja ja DVD:tä.


title: Allen Carr

text:
Allen Carr kirjoitti 10 bestseller-kirjaa, joista esimerkiksi "The Easy Way to Stop Smoking"-kirjaa myyty käännöksineen yli 14 miljoonaa kappaletta . Allen Carr kirjoitti myös oppaita muun muassa painonpudotukseen ja alkoholinkulutuksen hallintaan. Klinikoilla autetaan pääasiassa tupakoinnin lopettamisessa. Tupakoinnin lopetus tapahtuu yleensä 5-20 hengen ryhmätilaisuuksissa, jotka kestävät noin 5-6 tuntia, koko tilaisuuden ajan on tupakointitaukoja ja tilaisuuden lopussa poltetaan viimeinen tupakka. Allen Carr's Easyway tarjoaa menetelmälleen kolmen kuukauden Rahat takaisin-takuun.
Kuuluisia asiakkaita: Sir Richard Branson, Sir Anthony Hopkins, Charlotte Church, John Cougar Mellencamp, Rick Parfitt, Martin Clunes, Lisa Stansfield, Robson Green, Vicky Binns, George Melley, Ashton Kutcher, Demi Moore, Ellen DeGeneres, Johnny Cash, Jason Mraz ja Ruby Wax, Gianluca Vialli, Neve Campbell, Chaz Bono, Pink, sekä monia muita.


title: Allen Carr

text: Allen Carr oli naimisissa kahdesti ja hän sai neljä lasta vaimonsa Joycen kanssa. Hänellä oli myös kaksi lapsipuolta.


title: Allen Carr

text: Carr aloitti tupakoinnin 18-vuotiaana ja jatkoi sitä kolme vuosikymmentä. Carrin ollessa 71-vuotias heinäkuussa 2006 hänellä diagnosoitiin keuhkosyöpä. Hän kuoli keuhkosyöpään 29. marraskuuta 2006 kotonaan Espanjassa lähellä Málagaa. Hän oli kuollessaan 72-vuotias.


Alankomaiden kuninkaallinen jalkapalloliitto () on Alankomaiden jalkapalloa hallitseva liitto. Se vastaa maan korkeimpien kansallisten sarjojen kuten Eredivisien ja cup-kilpailujen järjestämisestä sekä miesten ja naisten maajoukkueiden toiminnasta.


Alankomaiden kuninkaallinen jalkapalloliitto on perustettu vuonna 1889. Se oli yksi kansainvälisen kattojärjestön Fifan perustajajäsenistä vuonna 1904. Euroopan kattojärjestö Uefaan se on kuulunut vuodesta 1954 eli tämän perustamisesta alkaen.


title: Alankomaiden kuninkaallinen jalkapalloliitto

text: Liiton puheenjohtajana toimii Michael van Praag.


title: Levin pujottelu 2006–2007

text: Levin pujottelu 2006–2007 kilpailtiin 11.–12. marraskuuta 2006. Se toimi kauden avauskilpailuna ensi kertaa, kun "alkuperäinen" avauskilpailu Söldenissä, Itävallassa jouduttiin perumaan lumenpuutteen vuoksi. Naiset ja ensimmäistä kertaa myös miehet kilpailivat Levillä.


title: Sojuz T-3

text: Sojuz T3 oli toinen Neuvostoliiton Sojuz-T-lento Saljut 6 -avaruusasemalle.


title: Sojuz T-3

text: Laukaisu tapahtui Baikonurin kosmodromilta 27. marraskuuta 1980 ja paluu noin 13 vuorokautta myöhemmin, 10. joulukuuta 1980. Lennon radiokutsu oli "Majak" (Маяк).


title: Sojuz T-4

text: Sojuz T-4 oli kolmas ja viimeinen Neuvostoliiton Sojuz T -lento Saljut 6 -avaruusasemalle.


title: Sojuz T-4

text: Laukaisu tapahtui Baikonurin kosmodromilta 12. maaliskuuta 1981 ja paluu noin 75 vuorokautta myöhemmin, 26. toukokuuta 1981. Lennon radiokutsu oli Fotoni (Фотон).


title: HockeyAllsvenskan

text: HockeyAllsvenskan on Ruotsin jääkiekon toiseksi korkein sarjataso. Allsvenskanin kauden neljä parasta joukkuetta pääsee karsimaan SHL:n kahden huonoimman seuran kanssa paikasta Elitserieniin. Näistä kolme ensimmäistä pääsee karsintaan suoraan runkosarjan kautta ja neljäs paikka selvitetään runkosarjan sijoille 4–7 sijoittuneiden kesken. Runkosarjan kaksi viimeistä joutuu putoamiskarsintaan.


title: Rikalan Linnamäki

text: Rikalan Linnamäki on Varsinais-Suomessa Salossa Halikon taajamassa Hirvikallion kylän alueella sijaitseva linnamäki.


title: Rikalan Linnamäki

text: Linnamäki sijaitsee Halikon kirkosta 1,5 kilometriä lounaaseen, 1,0 kilometriä Halikonjoesta länteen ja Viurilanlahdesta 1,4 kilometriä pohjoiseen. Se kohoaa tasaiselta peltoaukealta jylhänä mäkenä, joka kohoaa siitä 40 metriä korkammalle. Mäen rinteet ovat melko jyrkät lukuun ottamatta sen lounais- ja etelärinteitä. Vuoren kallioista lakia kiertää koillisessa, pohjoisessa ja luoteessa yhtenäinen jyrkänne. Linnamäen lakialueen lounais- ja kaakkoisrinteitä kiertää 180 metriä pitkä kivivalli, joka on mahdollisesti puisen paaluvarustuksen jäänne. Vallialueen sisäpuolella on tutkimuksien mukaan ollut sen vilkkaimmin käytössä ollut alue. Sieltää löytyy kultturikerrostumia, joita aiotaan tutkia arkeologisesti.


title: Rikalan Linnamäki

text: Linnamäellä on suoritettu arkeologinen kaivaus vuonna 2002 (Henrik Asplund). Kohdetta on tutkittu pintapuolisesti vuosina 1891 (Hjalmar Appelgren), 1955 (Anna-Kerttu Koskimies), 1955 (Jouko Voionmaa), Matti Huurre ja 2001 (Henrik Asplund).


title: Rikalan Linnamäki

text: Linnamäen maaperästä tehtiin vuonna 2001 fostaattikartoitus, ja vuonna 2002 Turun yliopiston arkeologian laitos teki pienen koekaivauksen, jolla selvitettiin kerrostumia ja löytöjä mäen laella. Niiden tuloksien perusteella paikalla on ollut toimintaa jo varhaismetallikaudella. Radiohiiliajoitusten mukaan paikalla on ollut toimintaa myös merovingiajalla. Kivivallista on löydetty rautakauden keramiikkaa.


title: Rikalan Linnamäki

text: Vaikka kasvillisuustutkimuksia ei ole suoritettu, tunnetaan rinteiltä ja linnan alueelta ainakin seuraavia arkeofyyttisiä kasvilajeja: ahdekaura (Avenula pratensis), sikoangervo, litteänurmikka, mäkivirvilä, mäkikuisma, pölkkyruoho, jänönapila, keto-orvokki, mäkitervakko ja isomaksaruoho.


title: Rikalan Linnamäki

text: Mäen eteläpuolelta ohittaa seututie 110, josta haarautuu pohjoiseen mäen länsipuolelta seututie 224.


title: Rikalan Linnamäki

text: Linnamäen hoitoalue rajautuu maanomistusolosuhteista johtuen etupäässä entisen Halikon kunnan omistamalle alueelle linnavuoren pohjoispuolella. Myös Linnavuoren laelle itäistä rinnettä myöten nousevaa ja puupaaluin merkittyä polkua pidetään kunnossa. Polku ei sovellu liikuntarajoitteisille. Polun juurella sijaitsee Halikon kunnan pystyttämä opastaulu.


title: Rikalan Linnamäki

text: Museovirasto on määritellyt Halikon kirkonseudun, johon Halikon kirkon ohella kuuluu myös Rikalan muinaislinna, yhdeksi Suomen valtakunnallisesti merkittävistä rakennetuista kulttuuriympäristöistä.


title: Minority Report

text: Minority Report on Steven Spielbergin ohjaama tieteistoimintaelokuva, joka valmistui vuonna 2002. Se perustuu löyhästi Philip K. Dickin samannimiseen novelliin. Elokuvan pääosissa ovat Tom Cruise, Colin Farrell, Samantha Morton, Kathryn Morris ja Max von Sydow. "Minority Report" oli Oscar-ehdokkaana parhaiden äänitehosteiden kategoriassa.


title: Minority Report

text: Elokuva esittää huomattavasti laajemmin lähitulevaisuuden maailmaa kuin Dickin alkuperäinen novelli, kuten useiden elokuvan teemaan liittyvien teknologioiden kuvaaminen. Elokuva jättää pois myös tiettyjä tarinan yksityiskohtia.


title: Minority Report

text: Tyylillisesti Minority Report muistuttaa Spielbergin edellistä elokuvaa "A.I. – Tekoäly". Kuvaa ylivalotettiin tarkoituksella ja jälkituotannossa elokuvan negatiivia ei valkaistu. Tämä antoi elokuvalle tunnusmerkillisen ulkonäön.


title: Valhalla-seura

text: Valhalla-seura, myös "Valhall" (kirjoitettiin aikanaan Walhalla) oli ylimmän upseeriston salaseura, joka toimi Suomenlinnassa vuosina 1781–1786. Seurassa olivat esillä muun muassa valistuksen aatteet. Seuran perustaja Johan Anders Jägerhorn haaveili Venäjän avulla perustettavasta Suomen tasavallasta. Valhalla-seuralla oli Turussa alaosasto ”Pyhän Akselin maja”. Useimmat Valhallan 313 jäsenestä lukeutuivat Anjalan liiton toimeenpanijoihin.


title: Cambridgen viitoset

text: Cambridgen viitoset (engl. Cambridge Five) oli Ison-Britannian tiedustelupalvelun MI5:n kaksoisagenttiverkosto, joka vakoili Neuvostoliiton hyväksi vuosikymmenien ajan. Sen jäsenet olivat Kim Philby, Donald Maclean, Anthony Blunt sekä Guy Burgess. Viidettä jäsentä ei tiedetä vieläkään varmuudella. Vahvimmin epäillään ilmitulleiden läheistä ystävää John Cairncrossia.


title: Cambridgen viitoset

text: Guy Burgess, Anthony Blunt, Kim Philby ja Donald MacLean opiskelivat 1930-luvulla Cambridgen yliopistossa. Nuoruuden ihanteellisuus ja kommunistinen vakaumus sai miehet ottamaan valtavan riskin: he vuotivat saksalaisten toisen maailmansodan aikana käyttämän Enigma-koodin murtamiseen ja atomipommin kehittelyyn liittyviä Britannian valtionsalaisuuksia Moskovaan.


title: Sunila

text: Sunila on Kotkan kaupunginosa Suomenlahden rannikolla kaupungin itäosassa. Alue on tunnettu Alvar Aallon arkkitehtuuria olevasta asuntoalueesta, joka rakennettiin 1930–1950-luvuilla, sekä Stora Enso Oyj:n (aikaisemmin Sunila) sulfaattisellutehtaasta. Sunilan tilastoalueen asukasluku on 1 145 (31.12.2012). Tilastoalueeseen kuuluu osittain Popinniemen kaupunginosaan kuuluvia alueita.


title: Sunila

text: Sunila kuului Kymin kuntaan vuoteen 1950 saakka ja Karhulan kauppalaan vuosina 1951–1976. Karhulan–Sunilan yksityinen rautatie rakennettiin vuonna 1937 Kymin rautatieasemalta Sunilaan ja edelleen Hallan saareen. Alvar Aallon suunnittelema Sunila Oy:n sulfaattisellutehdas aloitti toimintansa vuonna 1938. Tehdas rakennettiin Pyötisen saareen, joka pengerrettiin mantereeseen kiinni. Tehtaan ympäristöön rakennettiin laaja asuntoalue, jossa on pääosin 2–4-kerroksisia kerrostaloja, mutta alueeseen kuuluu myös muutamia rivitaloja ja tehtaanjohtajan asunto.


title: Johan Wohlert

text: Johan Wohlert (s. 10. maaliskuuta 1976) on tanskalainen muusikko. Hän soitti Mew-yhtyeessä bassoa vuosina 1995–2006. Syynä yhtyeen jättämiseen oli hänen ja tyttöystävänsä, Swan Lee -yhtyeen keulahahmo Pernille Rosendahlin, lapsi, joka syntyi toukokuussa 2006.


title: Johan Wohlert

text: Mew ilmoitti 15.6.2014 Northside-festivaalin keikan aikana että Wohlert palaa bändiin kahdeksan vuoden tauon jälkeen.


title: Henry Oliver Rinnan

text: Henry Oliver Rinnan (14. toukokuuta 1915 – 1. helmikuuta 1947) oli toisen maailmansodan aikana Norjassa toiminut Gestapon agentti.


title: Henry Oliver Rinnan

text: Hän johti pahamaineista "Rinnanbanden"-nimistä ryhmää.


title: Henry Oliver Rinnan

text: Rinnan oli syntynyt Norjan Levangerissa kahdeksasta lapsesta vanhimpana. Hän oli lyhytkasvuinen (161 cm) ja kärsi lapsuudessaan yksinäisyydestä. Hän työskenteli jossakin vaiheessa sedälleen, mutta sai potkut varastamisesta. Sodan alussa hän työskenteli Norjan armeijassa kuorma-auton kuljettajana. Hän yritti myös värväytyä vapaaehtoiseksi Suomen talvisotaan, mutta hylättiin huonon fyysisen kunnon vuoksi. Gestapoon hänet värvättiin kesäkuussa 1940. Ryhmän päämaja syyskuusta 1943 oli Jonsvannsveien 46 Trondheimissa.


title: Henry Oliver Rinnan

text: Rinnan työskenteli läheisesti Saksan turvallisuuspoliisin kanssa, jossa hänen lähimmät kontaktinsa olivat Gerhard Flesch ja Walter Gemmecke. Sodan jälkeen Rinnan ja kuusi muuta hänen Gestapo-ryhmänsä jäsentä tuomittiin kuolemaan kolmestatoista murhasta ja teloitettiin ampumalla.


title: Lesitiini

text: Lesitiini (1,2-diasyyli-sn-glysero-3-fosfatidyylikoliini) on fosfatidyylikoliini eli koliinia sisältävä fosfolipidi. Nimitys "lesitiini" tulee kreikan kielen sanasta "lekithos", jolla tarkoitettiin kananmunan keltuaista. Se on tavallinen elintarviketeollisuuden lisäaine, ja sitä myydään myös luontaistuotekaupoissa ravintolisänä.